open-index/open-wikipedia-markdown huggingface dataset:
ପଦ୍ମପୁର, ରାୟଗଡ଼ା

**ପଦ୍ମପୁର**, ରାୟଗଡ଼ା ଜିଲ୍ଲାର ଏକ ପ୍ରମୁଖ ଏବଂ ସର୍ବାଧିକ ଜନସଂଖ୍ୟାବହୂଳ ଗ୍ରାମ ଅଟେ । କମୁନିଷ୍ଟ୍ ନେତା କମ୍ରେଡ୍ ନାଗଭୂଷଣ ପଟ୍ଟନାୟକ ପଦ୍ମପୁରରେ ଜନ୍ନଲାଭ କରିଥିଲେ । ଏହା ଓଡ଼ିଶା ସରକାରଙ୍କ ଏକ ଚିହ୍ନିତ ପର୍ଯ୍ୟଟନସ୍ଥଳୀ ଅଟେ

## ଇତିହାସ
ସହର ସଂଲଗ୍ନ ପାହାଡରେ ୭ମ ଶତାବ୍ଦୀର ଏକ ମନ୍ଦିର ରହିଛି । ଏକଦା ବୌଦ୍ଧ ଦାର୍ଶନିକ ଧର୍ମକୀର୍ତ୍ତି ଏଠାରେ ରହିବାର ଅନୁମାନ କରାଯାଏ ।  ମନ୍ଦିରସ୍ଥ ପଥରରେ ଖୋଦିତ ପାଲି ଭାଷାରେ ଲିଖିତ ଶୀଳାଲିପିରୁ ଏହି ପ୍ରମାଣ ମିଳେ । ପଦ୍ମପୁର ତଥା ଏହାର ଆଖପାଖରେ ଜନ୍ମିତ ବିଶିଷ୍ଟ ବ୍ୟକ୍ତିମାନେ ହେଲେ -

୧) କମୁନିଷ୍ଟ୍ ନେତା କମ୍ରେଡ୍ ନାଗଭୂଷଣ ପଟ୍ଟନାୟକ,

୨) ସଦଗୁରୁ ଶ୍ରୀ ଶ୍ରୀ ଅ଼ଜ୍ଜୁନ ଗମାଙ୍ଗ,

୩) ପଣ୍ଡିତ ଶବର ମଙ୍ଗେଇ ଗମାଙ୍ଗ ଓ

୪) ଡଃ ଗିରିଧର ଗମାଙ୍ଗ ।

ପଦ୍ମପୁର ନିକଟରେ ଗୋଡିଆବନ୍ଧ ଗ଼୍ରାମରେ ଅର୍ଜୁନ ଗମାଙ୍ଗ ଜନ଼୍ମଗ୍ରହଣ କରିଥିଲେ । ପଣ୍ଡିତ ଶବର ମଙ୍ଗେଇ ଗମାଙ୍ଗଙ୍କ ଜନ୍ମ ପଦ୍ମପୁର ନିକଟସ୍ଥ ମରିଚଗୁଡା ଗ୍ରାମରେ । ସେ ସୌରାଲିପିର ଉଦ୍ଭାବକ । ଡଃ ଗିରିଧର ଗମାଙ୍ଗ (ଓଡ଼ିଶାର ପୂର୍ବତନ ମୁଖ୍ୟମନ୍ତ୍ରୀ)ଙ୍କ ଜନ୍ମ ପଦ୍ମପୁର ନିକଟସ୍ଥ ଡିବିରିସିଂ ଗ୍ରାମରେ ।

## ଭୂଗୋଳ 
ପଦ୍ମପୁରର ଭୌଗୋଳିକ ଅବସ୍ଥିତି ହେଉଛି ଦ୍ରାଘିମା ୧୯° ୧୪′ ୩୪″ ଉ: ଏବଂ ଅକ୍ଷାଂଶ ୮୩° ୪୯′ ୦୫″ ପୂ: । ସହରର ଉତ୍ତର ଦିଗରେ ଏକ ଛୋଟ ପାହାଡ ରହିଛି ।

## ଜନସଂଖ୍ୟା 
୨୦୦୧ ଜନଗଣନା ଅନୁଯାୟୀ ଏଠାକାର ମୋଟ ଜନସଂଖ୍ୟା ୬୫୩୦ । ତେବେ, ୨୦୧୧ ଜନଗଣନାରେ ପଦ୍ମପୁରର ମୋଟ ଜନସଂଖ୍ୟା ୬୬୫୪ରୁ ପୁରୁଷ ୩୪୧୧ ଏବଂ ମହିଳା ୩୨୪୩ ।

## ଦର୍ଶନୀୟ ସ୍ଥାନ
ପଦ୍ମପୁରର ନୀଳକଣ୍ଠେଶ୍ୱର ଶିବ ମନ୍ଦିର ଏକ ଦର୍ଶନୀୟ ସ୍ଥାନ ଅଟେ । ଏତଦ୍ ବ୍ୟତୀତ ଏହି ଶିବ ମନ୍ଦିର ନିକଟରେ ଜଗମୁଣ୍ଡା ପାହାଡରେ ମଲ୍ଲୀକେଶ୍ୱର, ପୁଡୁଗେଶ୍ୱର, ଧବଳେଶ୍ୱର ଏବଂ ଆହୁରି ଅନେକ ମନ୍ଦିର ରହିଛି ।  ନିକଟସ୍ଥ ଗୋଡିଆବନ୍ଧ ଗ଼୍ରାମରେ ସଦଗୁରୁ ଅର୍ଜ୍ଜୁନଙ୍କ ଆଶ୍ରମ ରହିଛି । ଏଠାକାର ରାଧାକୃଷ୍ଣ ମନ୍ଦିରଟି ଅର୍ଦ୍ଧଶତାବ୍ଦୀରୁ ଅଧିକ ପୁରାତନ । 

## ଆଧାର 
## ବାହାର ଲିଙ୍କ
* ରାୟଗଡ଼ା ଜିଲ୍ଲାର ସରକାରୀ ପୃଷ୍ଠା

ଶ୍ରେଣୀ:ରାୟଗଡ଼ା ଜିଲ୍ଲାର ଗାଆଁ ଓ ସହର
ରାଧାନାଥ ରଥ (ବହୁବିକଳ୍ପ)

ଆପଣ ଖୋଜୁଥିବା ପ୍ରସଙ୍ଗଟି ତଳଲିଖିତ ପ୍ରସଙ୍ଗମାନଙ୍କ ଭିତରୁ ଗୋଟିଏ ହୋଇଥାଇ ପାରେ:
*ରାଧାନାଥ ରଥ : ଓଡ଼ିଶାର ସାହିତ୍ୟିକ, ଶିକ୍ଷାବିତ ଓ  ସମାଜସେବୀ 
* ରାଧାନାଥ ରଥ (ମନସ୍ତତ୍ତ୍ୱବିଦ) :
ସାରଙ୍ଗଧର ରାୟଗୁରୁ

**ସାରଙ୍ଗଧର ରାୟଗୁରୁ** ଓଡ଼ିଶାର ଜଣେ ପୁଲିସ ମହାନିରୀକ୍ଷକ ତଥା ଗବେଷକ । ଜଗନ୍ନାଥ ସଂସ୍କୃତି ଉପରେ ତଥ୍ୟଭିତ୍ତିକ ଗବେଷଣା ପାଇଁ ତାଙ୍କୁ ଆଧ୍ୟାତ୍ମିକ ପତ୍ରିକା ମହୋଦଧି ତରଫରୁ "ମହୋଦଧି' ସମ୍ମାନରେ ସମ୍ମାନୀତ କରାଯାଇଥିଲା ।  
## ପୁରସ୍କାର ଓ ସମ୍ମାନ
* ଜଗବନ୍ଧୁ ସିଂହ ସ୍ମୃତି ସମ୍ମାନ, ୨୦୨୧
## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶାର ଲୋକ
ଓଡ଼ିଶାରେ ପୂଜିତ ଦେବୀମାନଙ୍କର ତାଲିକା

ଏହି ପ୍ରସଙ୍ଗଟି ଓଡ଼ିଶାରେ ଅବସ୍ଥିତ ଶକ୍ତିପୀଠ ବା ଦେବୀ ମନ୍ଦିରମାନଙ୍କର ଏକ ତାଲିକା । 

# ବିମଳା
# ବାରାହୀ
# ଦକ୍ଷିଣକାଳୀ
# ଶ୍ୟାମାକାଳୀ
# ରାମଚଣ୍ଡୀ
# ଆଲାମଚଣ୍ଡୀ
# ଚର୍ଚ୍ଚିକା
#ବାସୁଳୀ
# ମରିଚିକା 
# ବାଟକାଳୀ,
# ମଶାଣୀଚଣ୍ଡୀ
# ହରଚଣ୍ଡୀ
# ହାତଜୋଡି
# ଝାଡେଶ୍ୱରୀ
# ଜାଡୁଆଣି
# ମଙ୍ଗଳା
# ବାଟମଙ୍ଗଳା 
# ଶୀତଳା
# ସର୍ବମଙ୍ଗଳା
# ବୁଢୀମା
# ବୈଷ୍ଣୋଦେବୀ
# କାମାକ୍ଷା 
# ଶ୍ମଶାନ କାଳୀ
# ଖରାଖାଇ

## ଆଧାର 
ଶ୍ରେଣୀ:ଓଡ଼ିଶାର ଶକ୍ତିପୂଜା
ଶ୍ରେଣୀ:ତାଲିକା
ରାଧାନାଥ ରଥ (ମନସ୍ତତ୍ତ୍ୱବିଦ)

**ରାଧାନାଥ ରଥ** (୮ ଫେବୃଆରୀ ୧୯୨୦ - ୨୯ ଅକ୍ଟୋବର ୨୦୧୪) ଓଡ଼ିଶାର ଜଣେ ମନସ୍ତତ୍ତ୍ୱବିଦ ।  ସେ ରେଭେନ୍ସା କଲେଜରେ ଅଧ୍ୟାପକଭାବେ ଚାକିରି ଜୀବନ ଆରମ୍ଭ କରିଥିଲେ । ତାଙ୍କ ଉଦ୍ୟମକ୍ରମେ ସେଠାରେ ମନସ୍ତତ୍ତ୍ୱ ବିଭାଗ ଓ ଉତ୍କଳ ବିଶ୍ୱବିଦ୍ୟାଳୟରେ ସ୍ନାତକୋତ୍ତର ବିଭାଗ ଖୋଲାଯାଇଥିଲା । ୧୯୪୯ ମସିହାରେ ପ୍ରଥମ ଓଡ଼ିଆ ଭାବେ ସେ ଲଣ୍ଡନ ବିଶ୍ୱବିଦ୍ୟାଳୟରୁ ମନସ୍ତତ୍ତ୍ୱରେ ଡକ୍ଟରେଟ ଡିଗ୍ରୀ ଲାଭ  କରିଥିଲେ । ୧୯୮୪ ମସିହାରେ ତାଙ୍କ ଉଦ୍ୟମରେ  ଉତ୍କଳ ବିଶ୍ୱବିଦ୍ୟାଳୟରେ ଆନ୍ତର୍ଜାତୀୟ ମନସ୍ତତ୍ତ୍ୱବିତ ସମ୍ମିଳନୀ, ଭୁବନେଶ୍ୱର ଅନୁଷ୍ଠିତ ହୋଇଥିଲା । ସେ ବିଶ୍ୱବିଦ୍ୟାଳୟ ଆୟୋଗର ମନୋବିଜ୍ଞାନ ପ୍ୟାନେଲର ଅଧ୍ୟକ୍ଷ, ଚୟନ ଏବଂ ପରିଦର୍ଶନ କମିଟିର ସଦସ୍ୟ, ଆଇସିଏସଏସଆରର ସଦସ୍ୟ, ଏନ୍ସିଇଆରଟିର ସଭ୍ୟ, ଓଡ଼ିଶା ଚାଇଲଡ଼ କେୟାର ଅରଗାନାଇଜେସନର ଅଧ୍ୟକ୍ଷ ରୂପେ ଅବସ୍ଥାପିତ ଥିଲେ । ୨୦୧୪ ମସିହା ସେପ୍ଟେମ୍ବର ୨୯ ତାରିଖ ଦିନ ଭୁବନେଶ୍ୱରଠାରେ ତାଙ୍କର ଦେହାନ୍ତ ହୋଇଥିଲା ।

## ଜୀବନୀ 
### ପାରିବାରିକ ଜୀବନ 
ରାଧାନାଥ ରଥ ୧୯୨୦ ମସିହା, ଫେବୃଆରୀ ୮ତାରିଖରେ ଗଞ୍ଜାମ ଜିଲ୍ଲାର ତଳରାମପଲ୍ଲୀ ଗ୍ରାମରେ ବାପା ସକଳେଶ୍ୱର ରଥଙ୍କ ଔରସ୍ୟରୁ ଓ ମାତା ତିଳୋତ୍ତମା ରଥଙ୍କଠାରୁ ଜନ୍ମ ନେଇଥିଲେ । :-

ଉପନ୍ୟାସ
* ପାଇ ନ ପାଇବାର ସ୍ୱପ୍ନ
* ଭଲ ପାଇବାର ଆଦିକଥା
* ସାଗର ସେପାରେ
* ହଜିଲା ହଜିଲା ଛାଇ

ଆତ୍ମ ଜୀବନୀ
* ମୋ ସ୍ୱପ୍ନ ମୋ ଜୀବନ

ଭ୍ରମଣ କାହାଣୀ
* ଇଂଲଣ୍ଡ ଅନୁଭୂତି
* ଆମେରିକା ଡାଏରୀ
* ସୋଭିଏତ୍ ରୁଷ ଅନୁଭୂତି
* ନାନା ଦେଶ ନାନା କଥା
## ପୁରସ୍କାର ଓ ସମ୍ମାନ
ରାଧାନାଥଙ୍କୁ ତାଙ୍କର ଆତ୍ମ ଜୀବନୀ "ମୋ ସ୍ୱପ୍ନ ମୋ ଜୀବନ" ପାଇଁ ୧୯୯୧ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ମିଳିଥିଲା । 

## ଆଧାର 
ଶ୍ରେଣୀ:୨୦୧୪ ମୃତ୍ୟୁ
ଶ୍ରେଣୀ:୧୯୨୦ ଜନ୍ମ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଷୋଳପୂଜା

**ଷୋଳପୂଜା** ଓଡ଼ିଶାର ଶକ୍ତିପୀଠମାନଙ୍କରେ ପାଳିତ ଏକ ପୂଜା ପଦ୍ଧତି ।  

## ପୂଜା ବିଧି 
### ବାରାହୀ, ଜଗନ୍ନାଥ ମନ୍ଦିର, ପୁରୀ 
ପୁରୀର ବଡ଼ଦେଉଳରେ ପୂଜିତ ବାରାହୀଙ୍କୁ ଷୋଳପୂଜା କାଳରେ ନୂଆ ଶାଢ଼ୀ ଓ ଫୁଲରେ ପ୍ରତ୍ୟେକ ଦିନ ଦେବୀମାନଙ୍କୁ ବେଶ କରାଯାଇଥାଏ । ମାଲପୁଆ, କାକେରା, ଖାସ୍ତାପୁରି, ମୁଠିଗଜା, ଖଜା, ସିଝା ସୋଲା, ଜାଇମୁଗ, କୋରା ନଡ଼ିଆ, ପାଚିଲା କଦଳୀ, ସେଉ, ଅଙ୍ଗୁରୁ, କାକୁଡି, ମେଘୁଆ ଓ ଚାଉଳିଆ ଭୋଗ ଆଦି ଶୀତଳ ଭୋଗ ହୁଏ । ରାତିରେ ସଂକୁଡ଼ି ଭୋଗ ହୋଇଥାଏ । ଷଷ୍ଠୀ ପର୍ଯ୍ୟନ୍ତ ବାରାହୀଙ୍କୁ ନିରାମିଷ ଭୋଗ ହୋଇଥାଏ  । ସେଥିରେ ଖେଚୁଡ଼ି, ସାଧାଅନ୍ନ, ଘିଅ ଅନ୍ନ, ମିଷ୍ଟାନ୍ନ, ମିଠାଡାଲି, ଖଟା, ଦହିପଖାଳ ଓ କ୍ଷୀରି ଆଦି ଭୋଗ ଅର୍ପଣ କରାଯାଇଥାଏ । ସପ୍ତମୀ, ମହାଷ୍ଟମୀ ଏବଂ ନବମୀରେ ବାରାହୀଙ୍କ ନିକଟରେ ଆମିଷ ଭୋଗ କରାଯାଏ । ମାଛ ବେସର ଓ ଚିଙ୍ଗୁଡି ମହୁର ଆଦି ଭୋଗ ଏହି ଦିନରେ ଅର୍ପଣ କରାଯାଏ । ସପ୍ତମୀ ତିଥିରେ ସେଠାରେ ପଂକ୍ତି ଭୋଜନ ହୋଇଥାଏ  । ମହାଷ୍ଟମୀର ବିଳମ୍ବିତ ରାତିରେ ନିଶାର୍ଦ୍ଧ ପୂଜା ହୁଏ  । ସେହି ରାତିରେ ସଂକୁଡି ଭୋଗ କରାଯାଇ ନବମୀ ସକାଳୁ ତାହାକୁ ବିତରଣ କରାଯାଏ  । ନବମୀ ତିଥିରେ ମଧ୍ୟ ସଂଖୁଡ଼ି ଭୋଗ ହୋଇଥାଏ  । ଦଶମୀରେ କ୍ଷୀରି ଓ କାକରା ଭୋଗ କରାଯାଏ  । ଏହି ସମୟରେ ବାରାହୀଙ୍କୁ କାତିମାଛ ପୋଡ଼ା ବଳି ଦିଆଯିବାର ପରମ୍ପରା ରହିଛି  । ଷୋଳପୂଜା ସମୟରେ ସବୁଦିନ ସେଠାରେ ଚଣ୍ଡୀପାଠ କରାଯାଇଥାଏ  । ରାତିରେ ପଣାଭୋଗ ହୋଇଥାଏ  । ଦୁର୍ଗାପୂଜା ସମୟରେ ଭକ୍ତମାନେ ବାରାହୀଙ୍କୁ ଶୀତଳ ଭୋଗ କରାଇଥାନ୍ତି  । ଶ୍ରୀମନ୍ଦିର ସ୍ୱତ୍ତ୍ୱଲିପିର ତୃତୀୟ ଭାଗର ୧୮୫ ପୃଷ୍ଠାରେ ବାରାହୀ ଠାକୁରାଣୀଙ୍କ ସମ୍ପନ୍ଧରେ ଉଲ୍ଲେଖ ରହିଛି  । ଏଥିପାଇଁ ବଡ଼ଦେଉଳରୁ ଖଇ ଆସିଥାଏ  । ଷୋଳପୂଜାରେ
ଦେଉଳ ପ୍ରଶାସନ ତରଫରୁ ରାଶିତେଲ, ଚନ୍ଦନକିଳା ଏବଂ ଶାଢ଼ୀ ସମେତ ସପ୍ତମୀ, ଅଷ୍ଟମୀ ଓ ନବମୀ ପୂଜା ପାଇଁ ୫ହଜାର ଟଙ୍କା ପ୍ରଦାନ କରାଯିବାର ପ୍ରଥା ରହିଛି  । ଶିବ-ପାର୍ବତୀଙ୍କ ବିବାହ ଭାବେ ପାଳିତ ଶୀତଳ ଷଷ୍ଠୀରେ ବାରାହୀଙ୍କୁ ଜଳଶାୟୀ ଏବଂ ଚୈତ୍ରମାସ ଶୁକ୍ଳପକ୍ଷ ପ୍ରତିପଦାରୁ ନବମୀ ପର୍ଯ୍ୟନ୍ତ ନବପତ୍ରିକା ପୂଜା କରାଯାଇଥାଏ  ।

## ଆଧାର 
ଶ୍ରେଣୀ:ଓଡ଼ିଶାର ଶକ୍ତିପୂଜା
ମା ମାର୍କମା ମନ୍ଦିର

**ମା ମାର୍କମା ମନ୍ଦିର** ରାୟଗଡ଼ା ଜିଲ୍ଲାର ବିଷମ କଟକଠାରେ ଅବସ୍ଥିତ । ନିକଟସ଼୍ଥ ଆଉ ଏକ ମନ୍ଦିରରେ ଦେବୀ କର୍କମା ପୂଜା ପାଉଅଛନ୍ତି । ଦେବୀ କର୍କମା, ମାର୍କମାଙ୍କ ଭଗିନୀ ରୂପେ ଖ଼୍ୟାତ ଅଟନ୍ତି । କିମ୍ବଦନ୍ତୀ ଅନୁସାରେ ଦେବୀ ଏଠାରେ ବହୁ ଦିନରୁ ପୂଜା ପାଉଅଛନ୍ତି । ତେବେ ମନ୍ଦିରଟି ନୂତନ ରୂପରେ ଗଢାଯାଇଛି । ଏହା ଓଡ଼ିଶାର ଏକ ପର୍ଯ୍ୟଟନସ୍ଥଳି  ଅଟେ ।

## ଇତିହାସ
ଇତିହାସ କହେ, ସୂର୍ଯ୍ୟବଂଶୀ ରାଜା କଳାହମ଼୍ୱିର ବହୁକାଳ ପୂର୍ବେ ବିଷମକଟକରେ ରାଜୁତି କରୁଥିଲେ । ଦେବୀ ମାର୍କମା ରାଜାଙ୍କର ଇଷ୍ଟଦେବୀ ଥିଲେ । ଶୁଣାଯାଏ, ଦେବୀଙ୍କ ନିକଟରେ ପଶୁବଳୀ ଓ ନରବଳୀ ପ୍ରଚଳନ ଥିଲା । କାଳକ୍ରମେ, ତତ୍କାଳୀନ ଆଞ୍ଚଳିକ ଅଧିକାରୀ ଗଦାଧର ମିଶ୍ରଙ୍କ ନିର୍ଦ୍ଦେଶକ୍ରମେ ପଶୁବଳୀ ଓ ନରବଳୀ ଏଠାରେ  ବନ୍ଦ ହୋଇଛି ।  ଶାରଳାଦାଶଙ୍କ ଲିଖିତ ଚ଼ଣ଼୍ଡିପୁରାଣରେ ଦେବୀଙ୍କ ନାମ ଉଲ୍ଲେଖ ରହିଛି । ଏଥିରୁ ମା ମାର୍କମାଙ୍କ ପ୍ରାଚୀନତା ଅନୁମାନ କରିହୁଏ । କିମ୍ବଦନ୍ତୀ କହେ, ଦେବୀ ମାର୍କମା ଶତ୍ରୁସୈନ୍ୟଙ୍କୁ ସମ୍ମୋହିତ କରି ବିଷମକଟକର ତତ୍କାଳୀନ ରାଜାଙ୍କୁ ଯୁଦ୍ଧରେ ସହାୟତା କରିଥିଲେ ।

## ଆଧାର
ଶ୍ରେଣୀ:ରାୟଗଡ଼ା ଜିଲ୍ଲା
ଶ୍ରେଣୀ:ଓଡ଼ିଶାର ଦେବୀ ମନ୍ଦିର
ଅର୍ଜୁନ ଗମାଙ୍ଗ

**ଅର୍ଜ୍ଜୁନ ଗମାଙ୍ଗ** (୧୮ ଜୁଲାଇ ୧୯୩୩ - ୨୮ ଫେବୃଆରୀ ୧୯୮୯) ଦିବ୍ୟ ଦର୍ଶନ ସଂଘର ପ୍ରତିଷ୍ଠାତା ଅଟନ୍ତି । ଜୁଲାଇ ୧୮, ୧୯୩୩ରେ ସେ ଗୋଡ଼ିଆବନ୍ଧ ଗ୍ରାମର ଏକ ଆଦିବାସୀ ପରିବାରରେ ଜନ୍ମଗ୍ରହଣ କରିଥିଲେ । ବାପା ଥିଲେ ଓଡ଼ିଆ ଗମାଙ୍ଗ ଓ ମା ଥିଲେ ଚନ୍ଦ୍ରମା ଦେବୀ ।  ଗାଁ ସ୍କୁଲରେ ପାଠପଢ଼ା ଆରମ୍ଭ କରିଥିଲେ ସେ । ସେଠାରେ ତାଙ୍କର ପିଲାଦିନର ଶିକ୍ଷକ ଥିଲେ ନରସିଂହ ଶତପଥୀ । ଅଷ୍ଟମ ଶ୍ରେଣୀରେ ପଢୁଥିବା ବେଳେ ତାଙ୍କ ପାଠରେ ଡୋରି ବନ୍ଧାହେଲା । ତାପରେ ଓଡ଼ିଶା ଇଂଜିନିୟରିଂ ବିଦ୍ୟାଳୟ କଟକରେ ଯୋଗଦେଲେ ୧୯୫୦ରେ । ସେଠାରେ ମଧ୍ୟ ସେ ଅଧ୍ୟୟନ ସଂପୂର୍ଣ୍ଣ କରିପାରିଲେ ନାହିଁ । ୧୯୫୧ରେ କୁଜେନ୍ଦ୍ରି ଆଶ୍ରମ ବିଦ୍ୟାଳୟ ଏବଂ ୧୯୫୨ରେ ଗୁମ୍ପାକୁଣ୍ଡା ଆଶ୍ରମ ବିଦ୍ୟାଳୟରେ ଯୋଗ ଦେଲେ । ତତ୍ପରେ ସେ ବାମୁଣୀପୁଟ ବିଦ୍ୟାଳୟରେ କାର୍ଯ୍ୟରତ ଥିବାବେଳେ ସୁରମାଦେବୀଙ୍କୁ ବିବାହ କଲେ ।

## ଦିବ୍ୟ ଦର୍ଶନ 
ପିଲାଦିନେ ସକ୍ରେଟିସଙ୍କର କଥାଟିଏ ତାଙ୍କୁ ଭାରି ପ୍ରଭାବିତ କରିଥିଲା । ତାହା ହେଲା -**ଅଜ୍ଞାନ ମହାପାପ** ଏବଂ ଅଜ୍ଞାନ ହିଁ ସମସ଼୍ତ ପାପର କାରଣ । ଅଦ୍ୱୈତ ବେଦାନ୍ତ ମତରେ **କେବଳ ଆତ୍ମା ହିଁ ସତ୍ୟ ଏବଂ ଜଗତ ମିଥ୍ୟା** - ଏହି ମୂଳାଧାର ଉପରେ ପ୍ରତିଷ୍ଠିତ ଦିବ୍ୟ ଦର୍ଶନ । ସେ ସମସ୍ତଙ୍କୁ ଜ୍ଞାନ ଆହରଣ କରିବାକୁ ଉପଦେଶ ଦେଉଥିଲେ । ତାଙ୍କ ମତରେ " ତୁମେ ଯଦି ସଦ୍‌ଗତି ଚାହଁ, ତେବେ ଆତ୍ମଜ୍ଞାନ ଆହରଣ କର ଏହାହିଁ ସଦଗୁରୁଙ୍କ ମହାମନ୍ତ୍ର । ଜଗତ ପ୍ରତି ତାଙ୍କର ସନ୍ଦେଶ ଥିଲା - *ଅଜ୍ଞାନରୁ ପାପ ଏବଂ ପାପରୁ ଦୁଃଖ* । ଅତଏବ ସମସ଼୍ତ  ଦୁଃଖରୁ ମୁକ୍ତି ପାଇବାକୁ ହେଲେ ଆତ୍ମ-ଜ୍ଞାନ ଆହରଣ କରିବା ଦରକାର । ୧୯୭୬ ମସିହାରେ ସେ ଦିବ୍ୟ ଦର୍ଶନ ସଂଘର ପ୍ରଚାର କରି ଜଣେ ସଦଗୁରୁ ଭାବେ ପରିଚିତ ହୋଇଗଲେ । ତାଙ୍କ ଅନୁଗାମୀମାନଙ୍କ ମତରେ ସେ ୧୪ ଅପ୍ରେଲ ୧୯୬୭ ମସିହାରେ ପରମସିଦ୍ଧି ଲାଭ କରିଥିଲେ । ଅର୍ଜ୍ଜୁନଙ୍କ ଜୀବନ ଓ ଦର୍ଶନ ଓଡ଼ିଶାର ଅନେକ ବହିରେ ପ୍ରତିଫଳିତ ହୋଇଛି । ୨୮ ଫେବୃଆରୀ ୧୯୮୯ରେ ସେ ଦେହତ୍ୟାଗ କରିଥିଲେ । ଓଡ଼ିଶାରେ ଅଦ୍ୟାପି ଅନେକ ଅନୁଗାମି ଦିବ୍ୟଦର୍ଶନ ସଂଘର ପ୍ରଚାର ଓ ପ୍ରସାର କରୁଛନ୍ତି ।

## ଆଧାର 
## ଅଧିକ ତଥ୍ୟ 
* (1999, 10). Sin Is Ignorance - Socratic Definition of Sin. StudyMode.com. Retrieved 10, 1999, from "Socratic definition of sin" 
* About village Gudiabandha where Sadguru Arjuna was born http://www.onefivenine.com/india/villages/Rayagada/Padmapur/Gudiabandha?fb_comment_id=fbc_10150846533358943_35120739_10152472160113943#f2c871ff7
* The article named  "** ସଦ୍‌ଗୁରୁ ଅର୍ଜ୍ଜୁନ ଏବଂ ଦିବ୍ୟଦର୍ଶନ **" in oriya magazine *JYOTSHNA-1994* at page:1 Published by Basudev Patro,Rayagada.

ଶ୍ରେଣୀ:୧୯୩୩ ଜନ୍ମ
ଶ୍ରେଣୀ:୧୯୮୯ ମୃତ୍ୟୁ
ଶ୍ରେଣୀ:ରାୟଗଡ଼ା ଜିଲ୍ଲାର ଲୋକ
ଶ୍ରେଣୀ:ଧର୍ମ ପ୍ରଚାରକ
ଶ୍ରେଣୀ:ହିନ୍ଦୁ ସନ୍ୟାସୀ
ନାଗଭୂଷଣ ପଟ୍ଟନାୟକ

**ନାଗଭୂଷଣ ପଟ୍ଟନାୟକ** (୨୭ ନଭେମ୍ବର ୧୯୩୪ - ୦୯ ଅକ୍ଟୋବର ୧୯୯୮) ଓଡ଼ିଶାର ଜଣେ କମ୍ୟୁନିଷ୍ଟ ନେତା ଥିଲେ । ରାୟଗଡ଼ ଜିଲ୍ଲାର ପଦ୍ମପୁରଠାରେ ଏକ ମଧ୍ୟବିତ୍ତ ପରିବାରରେ ସେ ୨୭ ନଭେମ୍ବର ୧୯୩୪ ମସିହାରେ ଜନ୍ମଗ୍ରହଣ କରିଥିଲେ । ପିତା ଥିଲେ ଶ୍ରୀ ରାମମୂର୍ତ୍ତି ପଟ୍ଟନାୟକ ଓ ମାତା ଶ୍ରୀମତୀ ରାଜଲକ୍ଷ୍ମୀ ପଟ୍ଟନାୟକ । ପରବର୍ତ୍ତୀ ସମୟରେ ସେ ନକ୍ସଲବାଡ଼ି ଆନ୍ଦୋଳନରେ ଯୋଗ ଦେଲେ । ସିପିଆଇ(ଏମ-ଏଲ)ର ଅନ୍ୟତମ ସଂସ୍ଥାପକ ସଭ୍ୟ ତଥା ଜଣେ ଆଗଧାଡ଼ିର ନେତା ହିସାବରେ ସେ ଜୀବନର ଶେଷ ପର୍ଯ୍ୟନ୍ତ ରହିଥିଲେ ।

## ପିଲାଦିନ 
ତାଙ୍କ ପିଲାଦିନ ପଦ୍ମପୁର ଗ୍ରାମରେ କଟିଥିଲା । ପ୍ରାଇମେରୀ ଶିକ୍ଷା ପଦ୍ମପୁରରେ ଶେଷ ହେବା ପରେ ସପରିବାର ସେ ଗୁଣୁପୁର ଚାଲିଗଲେ । ସେଠାକାର ଉଚ୍ଚବିଦ୍ୟାଳରେ ସେ ଅଧ୍ୟୟନ ସାରି ପାରଳାଖେମୁଣ୍ଡି ମହାରାଜାଙ୍କ ମହାବିଦ୍ୟାଳୟରେ ସ୍ନାତକ ଲାଭ କଲେ । ପିଲାଦିନେ ସେ ଭାରି ଦୁଷ୍ଟ ଥିଲେ । ଏକ ସାକ୍ଷାତକାରରେ ସେ ତାଙ୍କ ପିଲାଦିନର ଏକ କୌତୁହଳପୂର୍ଣ କାହାଣିଟିଏ କହିଥିଲେ । ତାହା ହେଲା- ଦିନେ ତାଙ୍କ ବାପାଙ୍କୁ କେହିଜଣେ ଜଣାଇଲେ ଯେ ନାଗଭୁଷଣ ଜଣେ ସାଥିପିଲାକୁ ବାଡେଇଛନ୍ତି । ବାପା ରାଗରେ ତାଙ୍କୁ ଗୋଡାଇବାକୁ ଲାଗିଲେ । କିନ୍ତୁ ନାଗଭୁଷଣ ବି କମ ନୁହଁନ୍ତି । ସେ କୌଶଳ କ୍ରମେ ଗାଁ ମନ୍ଦିରରେ ପଶିଗଲେ । ହେଲେ ବାପା ଶିକୁଳି ବନ୍ଦ କରିଦେବାରୁ ନାଗଭୂଷଣ ଆଉ ବାଟ ପାଇଲେ ନାହିଁ । ତଥାପି ଅନନ୍ୟୋପାୟ ହୋଇ ସେ ଏକ ବଡ଼ ପଥର ଖଣ୍ଡ ଧରି ବାପାଙ୍କୁ ଡରାଇଲେ । ବାପା ଏକଦମ ଛାନିଁଆ । ଆଉ ବା କଣ କରନ୍ତେ । ବାଧ୍ୟ ହୋଇ କୋଳେଇନେଲେ ଏବଂ ଭଗବାନ ଶିବଙ୍କ ଶରଣାପନ୍ନ ହେଲେ । ସେହିଦିନଠାରୁ ତାଙ୍କ ନାଁ ରହିଲା ନାଗଭୂଷଣ ।

## ଆନ୍ଦୋଳନ 
ମାତ୍ର ପନ୍ଦର ବର୍ଷ ବୟସରେ, ସେ  ଏ.ଆଇ.ଏସ.ଏଫ.ରେ ଯୋଗ ଦିଅନ୍ତି । ପରେ ସେ ମାଷ୍ଟର ଡିଗ୍ରୀ ନିମନ୍ତେ ବନାରସ ହିନ୍ଦୁ  ବିଶ୍ୱବିଦ୍ୟାଳୟରେ ଯୋଗ ଦେଲେ । ସେଠାକାର ସାମ୍ୟବାଦୀ ଧାରା ତାଙ୍କୁ ବିଶେଷ ପ୍ରଭାବିତ କରିଥିଲା । ତାଙ୍କ ବିରୁଦ୍ଧରେ ୩୨ଟି ହତ୍ୟା ସମେତ ଅଠଷଠିଟି ମକଦ୍ଦମାର ବିଚାର ଏକ ଅଦାଲତରେ ଚାଲିଲା । ଶେଷରେ ହାଇଦ୍ରାବାଦର ଏକ ଅଦାଲତ ତାଙ୍କୁ ମୃତ୍ୟୁଦଣ୍ଡରେ ଦଣ୍ଡିତ କରିଥିଲେ । ତଥାପି ମୃତ୍ୟୁକୁ ଭୟ କରୁ ନଥିବା ନାଗଭୁଷଣ ରାଜକ୍ଷମା ପାଇଁ ଆବେଦନ ସୁଦ୍ଧା କରି ନ ଥିଲେ । ତେବେ, ନବକୃଷ୍ଣ ଓ ମାଳତୀ ଚୌଧୁରୀଙ୍କ ଭଳି ଗାନ୍ଧୀବାଦୀଙ୍କ ପ୍ରଚେଷ୍ଟାରେ ତାଙ୍କୁ ୧୯୮୦ରେ ରାଜକ୍ଷମା ମିଳିଥିଲା । 

ନାଗଭୂଷଣ ଜଣେ କବି ମଧ୍ୟ ଥିଲେ ଏବଂ ସେ ନଜରୁଲ ଇସଲାମଙ୍କଦ୍ୱାରା ବିଶେଷଭାବେ ପ୍ରଭବିତ ହୋଇଥିଲେ । ସେ ଏକାଧିକ ଭାଷା ଯଥା ; ଓଡ଼ିଆ, ତେଲୁଗୁ ଓ ବଙ୍ଗଳା ଜାଣିଥିଲେ । ହେଲେ ତାଙ୍କର ଅଧିକାଂଶ ଲେଖା ଇଂରାଜୀ ଭାଷାରେ ପ୍ରକାଶିତ ହୋଇଥିଲା । ନାଗଭୁଷଣଙ୍କ ରଚିତ '**poems of prisons**'  ଭୁବନେଶ୍ୱରରେ ଅଗଷ୍ଟ ୨୬, ୨୦୧୨ରେ ପ୍ରକାଶିତ ହୋଇଛି ।

୧୯୯୮ ମସିହା ଅକ୍ଟୋବର ୦୯ ତାରିଖରେ ସେ ଶେଷନିଃଶ୍ୱାସ ତ୍ୟାଗ କରିଥିଲେ ।

## ଆଧାର 
## ଅଧିକ ତଥ୍ୟ 
* "ADVANCING THE REVOLUTION WITH GREAT SACRIFICES"

ଶ୍ରେଣୀ:୧୯୩୪ ଜନ୍ମ
ଶ୍ରେଣୀ:୧୯୯୮ ମୃତ୍ୟୁ
ଶ୍ରେଣୀ:ରାୟଗଡ଼ା ଜିଲ୍ଲାର ଲୋକ
ଉଇଲିୟମ ହାର୍ଭେ

ଉଇଲିୟମ୍ ହାର୍ବେ ଜଣେ ଜଣାଶୁଣା ଡ଼ାକ୍ତର ଥିଲେ ଏବଂ  ଶରୀର ବିଜ୍ଞାନ ତାଙ୍କର ପ୍ରିୟ ବିଷୟ ଥିଲା ।  ଆମ ଶରୀରରେ ରକ୍ତପ୍ରବାହ ହୁଏ ବୋଲି ପ୍ରଥମେ ସେ ମତଦେଇଥିଲେ ଏବଂ ଏ ବାବଦରେ ଗବେଷଣା ମଧ୍ୟ କରିଥିଲେ । ତାଙ୍କର ଗବେଷଣାକୁ ସେ ସମୟର ରୁଢ଼ିବାଦୀ ସମାଜ ସହଜରେ ଗ୍ରହଣ କରିପାରିନଥିଲା । ତାଙ୍କୁ ପାଗଳ,ନାସ୍ତିକ ଏବଂ ମୂର୍ଖ ଡାକ୍ତର କହି ପ୍ରଚାର କରାଯାଉଥିଲା । ଖ୍ରୀଷ୍ଟିଆନ ଧର୍ମ ସମର୍ଥକ ତାଙ୍କ ବିରୋଧୀ ହୋଯାଇଥିଲେ  କିନ୍ତୁ ହାର୍ବେ ଥିଲେ ସ୍ଥିତପ୍ରଜ୍ଞ । ଶେଷରେ ତାଙ୍କ ମୃତ୍ୟୁ ପରେ ତାଙ୍କ ନାମରେ ଇଁଲଣ୍ଡରେ ଏକ ଡ଼ାକ୍ତରଖାନା ନିର୍ମାଣ ହୋଇଥିଲା ଏବଂ ୪ ବର୍ଷପରେ ତାଙ୍କ ଥିଓରୀକୁ ରୁଢ଼ିବାଦୀ ସମାଜଦ୍ୱାରା ଗ୍ରହଣ କରାଯାଇଥିଲା ।
## ଆଧାର
ଶ୍ରେଣୀ:୧୫୭୮ ଜନ୍ମ
ଶ୍ରେଣୀ:୧୬୫୭ ମୃତ୍ୟୁ
{{ଅଧାଗଢା}
ଭୈରବ

thumb|ତ୍ରିକାଳ ଭୈରବ, ଗଙ୍ଗବଂଶ କାଳୀନ ପଥର ବିଗ୍ରହ, ୧୧-୧୨ଶ ଶତାବ୍ଦୀ
**ଭୈରବ** ହେଉଛନ୍ତି ଶିବଙ୍କର ଅନ୍ୟ ଏକ ଅବତାର । ଶ୍ୟାମଳ ବର୍ଣ୍ଣ ଭୈରବ ଚାରି ଭୁଜାରେ ତ୍ରିଶୂଳ, ଖଡ୍‌ଗ, ଖପ୍ପର ଧାରଣ କରିଥାନ୍ତି । ସେ କୁକୁର ବାହାନରେ ହିଁ ଭୂପୃଷ୍ଠକୁ ଓହ୍ଲାଇ ଆସିଥାନ୍ତି । ସେ ଶ୍ମଶାନରେ ବାସ କରିଥାନ୍ତି । ସେ ହେଉଛନ୍ତି, ଭୂତ,ପ୍ରେତ ଓ ଯୋଗିନୀଙ୍କ ସ୍ୱାମୀ । ସେ ଭକ୍ତଙ୍କ ପୂଜାର୍ଚ୍ଚନାରେ ପ୍ରସନ୍ନ ହୋଇ ଆଶୀର୍ବାଦ ପ୍ରଦାନ କରିଥାନ୍ତି । ଦୁଷ୍ଟ ତଥା ଆସୁରିଶକ୍ତିକୁ ସଂହାର କରିବାରେ ସେ ସର୍ବଦା ତତ୍ପର ହୋଇଉଠିଥାନ୍ତି । ଭଗବାନ ଭୈରବ ଭକ୍ତଙ୍କ କଷ୍ଟକୁ ଦୂର କରିବା ସହ ସେମାନଙ୍କୁ ବୁଦ୍ଧି, ଜ୍ଞାନ, ଶକ୍ତି, ଯଶ, ଧନ ତଥା ମୁକ୍ତି ମଧ୍ୟ ପ୍ରଦାନ କରିଥାନ୍ତି । ଯେଉଁ ବ୍ୟକ୍ତି କୌଣସି ମାସର କୃଷ୍ଣପକ୍ଷ ଅଷ୍ଟମୀ ତିଥିରେ ଭୈରବ ବ୍ରତ ବା ପୂଜାପାଠ କରିଥାନ୍ତି ସେ ତା’ର ସମସ୍ତ କଷ୍ଟରୁ ମୁକ୍ତି ପାଇଥାଏ । ଶ୍ରୀଭୈରବ ନିଜ ଉପାସକଙ୍କୁ ଦଶଦିଗରୁ ହିଁ ରକ୍ଷା କରିଥାନ୍ତି । 

## ଆଧାର
ଶ୍ରେଣୀ:ହିନ୍ଦୁ ଦେବତା
ପ୍ରାଣନାଥ ପଟ୍ଟନାୟକ

**ପ୍ରାଣନାଥ ପଟ୍ଟନାୟକ** (୧୬ ନଭେମ୍ବର ୧୯୦୫ - ୫ ଅକ୍ଟୋବର ୧୯୭୦) ଓଡ଼ିଶାର ଜଣେ ବାମପନ୍ଥୀ ନେତା, ବିଧାୟକ, ଶିକ୍ଷାବିଦ ଓ  ବିପ୍ଲବୀ ଥିଲେ । ସେ ଭାରତୀୟ ସ୍ୱାଧୀନତା ସଂଗ୍ରାମ, ଓଡ଼ିଶା କୃଷକ ଆନ୍ଦୋଳନ ଓ ଓଡ଼ିଶାର ସାମ୍ୟବାଦ ଆନ୍ଦୋଳନ, ଗଡ଼ଜାତ ପ୍ରଜା ଆନ୍ଦୋଳନ, ଓଡ଼ିଶା ଭାଗଚାଷୀ ଆନ୍ଦୋଳନ ଓ  ଓଡ଼ିଶା ଶିକ୍ଷା ଆନ୍ଦୋଳନରେ ଭାଗ ନେଇ ଶ୍ରେଣୀହୀନସମାଜ ଗଠନ ପାଇଁ ଆନ୍ଦୋଳନ କରିଥିଲେ । ସ୍ୱାଧୀନତା ସଂଗ୍ରାମ କାଳରେ ସେ ଦଶଥର ଇଂରେଜ ସରକାରର କାରାଗାରେ ବନ୍ଦୀ ଜୀବନ କାଟିଥିଲେ ।  ବନ୍ଦୀଶାଳା ମଧ୍ୟରେ ଥିବା ସମୟରେ ସେ ୪୫ ଦିନ ଅନଶନ ଚଳାଇଥିଲେ ।  ପ୍ରାଣନାଥ ପଟ୍ଟନାୟକ ଓଡ଼ିଶାରେ କଂଗ୍ରେସ-ସମାଜବାଦୀ ପାର୍ଟିର ପ୍ରଥମ ସଭାପତି ଥିଲେ । 
୧୯୬୫-୬୬ ମସିହାରେ ଗ୍ରୀଷ୍ମକାଳରେ ପ୍ରାଣନାଥ କଳାହାଣ୍ଡି ଓ ବଲାଙ୍ଗିରର ଦୁର୍ଭିକ୍ଷ ପ୍ରପୀଡ଼ିତ ଅଞ୍ଚଳରେ ଜନସେବାରେ ମୁଖ୍ୟ ଭୂମିକା ନେଇଥିଲେ । 

## ବାଲ୍ୟଜୀବନ ଓ ଶିକ୍ଷା 
ପ୍ରାଣନାଥ ପଟ୍ଟନାୟକ ୧୯୦୫ ମସିହାରେ ପୁରୀ ଜିଲ୍ଲାର କଣାସ ପଞ୍ଚାୟତ ଅନ୍ତର୍ଗତ ଡିମିରି ଗାଁରେ ଜନ୍ମ ନେଇଥିଲେ । 
ସେ ନିଜ ଗାଁ ଚାଟଶାଳିରେ ପ୍ରାଥମିକ ଶିକ୍ଷା ସମାପନ କରିଥିଲେ । ଉଚ୍ଚ ଠିକ ଶେଷ ହେବା ଆଗରୁ ନିଜର ପାଠପଢ଼ା ବନ୍ଦ କରିଥିଲେ । 

## କର୍ମ ଜୀବନ 
ମହାତ୍ମା ଗାନ୍ଧୀ ନେତୃତ୍ତ୍ୱରେ ଚାଲିଥିବା ଜାତୀୟ ମୁକ୍ତି ସଂଗ୍ରାମରେ ସେ ଯୋଗ ଦେଇଥିଲେ । ଏହି ସମୟରେ ସେ ବ୍ରିଟିସ ସରକାରଙ୍କଦ୍ୱାରା ୧୦ ଥର କାରାବରଣ କରିଥିଲେ । ସମାଜକୁ ଅର୍ଥନୈତିକ ଗୋଲାମିରୁ ମୁକୁଳାଇବା ପାଇଁ ପ୍ରାଣନାଥ କୃଷକ ସଭା ଗଠନ କରିଥିଲେ ।  ନବକୃଷ୍ଣ ଚୌଧୁରୀ, ଭଗବତୀ ଚରଣ ପାଣିଗ୍ରାହୀ, ମାଳତୀ ଚୌଧୁରୀ, ଗୁରୁଚରଣ ପଟ୍ଟନାୟକ ଓ ସୁରେନ୍ଦ୍ର ନାଥ ଦ୍ୱିବେଦୀ ଆଦି ସଂଗ୍ରାମୀମାନଙ୍କ ସହ ମିଶି ଓଡ଼ିଶାରେ କଂଗ୍ରେସ ସାମ୍ୟବାଦୀ ପାର୍ଟି ଗଠନ କରିଥିଲେ । ସେ ଏହାର ପ୍ରଥମ ଅଧିବେଶନରେ ଏହାର ସଭାପତି  ଦାୟିତ୍ୱ ତୁଲାଇଥିଲେ। ଭଗବତୀ ଚରଣ ଓ ଗୁରୁଚରଣଙ୍କ ସହିତ ମିଶି ଓଡ଼ିଶାରେ କମ୍ୟୁନିଷ୍ଟ ପାର୍ଟି ପ୍ରତିଷ୍ଠା କରିଥିଲେ । ବାରାଣସୀର କାଶୀ ଜାତୀୟ ବିଦ୍ୟାପୀଠରେ ଅାଚାର୍ଯ୍ୟ ନରେନ୍ଦ୍ର ଦେବ ଓ ଶ୍ରୀପ୍ରକାଶଙ୍କ ପାଖରେ ରହି ବିଶ୍ୱ ଇତିହାସ, ମାର୍କସବାଦ, ଅର୍ଥନୀତି ସମ୍ପର୍କରେ ଶିକ୍ଷାଲାଭ କରିଥିଲେ । ଏଥିପାଇଁ ସେ "ଶାସ୍ତ୍ରୀ" ଉପାଧିରେ ଭୂଷିତ ହୋଇଥିଲେ । ୧୯୩୬ ମସିହା ନିର୍ବାଚନରେ ପ୍ରାଣନାଥ ପଟ୍ଟନାୟକ ଖୋର୍ଦ୍ଧାରୁ କଂଗ୍ରେସ ପ୍ରାର୍ଥୀ ରୂପେ ସ୍ୱାଧୀନତା ପୂର୍ବ  ପ୍ରଥମ ବିଧାନ ସଭାକୁ ସଭ୍ୟ ଭାବେ ନିର୍ବାଚିତ ହେଇଥିଲେ । ୧୯୫୧ ମସିହାରେ ପୁଣିଥରେ ବିଧାନ ସଭାକୁ ଭାରତୀୟ କମ୍ୟୁନିଷ୍ଟ ପାର୍ଟି ପ୍ରାର୍ଥୀଭାବେ ନିର୍ବାଚିତ ହେଇଥିଲେ । 

## ପ୍ରତିଷ୍ଠା 
ପ୍ରାଣନାଥ ପଟ୍ଟନାୟକ ଖୋର୍ଦ୍ଧାଠାରେ ପ୍ରାଣନାଥ ମହାବିଦ୍ୟାଳୟ ଓ ଜଟଣୀଠାରେ ପ୍ରାଣନାଥ ଉଚ୍ଚ ଇଂରାଜୀ ବିଦ୍ୟାଳୟ ସ୍ଥାପନ କରିଥିଲେ ।

## ଲିଖନ 
* ସାରଥି ପତ୍ରିକା  ପତ୍ରିକାରେ ପ୍ରବନ୍ଧ
*ଆସନ୍ତାକାଲିର ସାହିତ୍ୟ
### ସମ୍ପାଦନା 
* ନୂଅାଦୁନିଅା ପତ୍ରିକାର ସମ୍ପାଦକ 

## ଆଧାର 
ଶ୍ରେଣୀ:୧୯୦୫ ଜନ୍ମ
ଶ୍ରେଣୀ:୧୯୭୦ ମୃତ୍ୟୁ
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:ଓଡ଼ିଶା ବିଧାନ ସଭା ସଭ୍ୟ
ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
ବାହାଦୁର ପେଣ୍ଠ

**ବାହାଦୁର ପେଣ୍ଠ** ଏକ ଶସ୍ୟ ଶାମଳ ଗ୍ରାମ | ଏହା ଓଡ଼ିଶାର ଗଞ୍ଜାମ ଜିଲ୍ଲାରେ ଅବସ୍ତିତ |  ଗ୍ରାମରେ ପ୍ରାୟ ପାଞ୍ଚ ଶହରୁ ଅଧୀକ ଲୋକ ବାସ କରନ୍ତି | ଏଠାରେ ହିନ୍ଦୁ ସଂପ୍ରଦାୟର ରେଡ୍ଡି ଜାତିର ଲୋକମାନେ ବାସକରନ୍ତି | ଏମାନେ ଭାଇଭାଇ ପରି ଚଳନ୍ତି | ଚାଷ କାମ ଅଧିକାଂଶ ଲୋକଙ୍କର ଜୀବିକା | କିଛି ଲୋକ ସରକାରୀ, ବେସରକାରୀ ଚାକିରୀ କରନ୍ତି | କିଛି ଯୁବକ ଅନ୍ୟ ସହର ଯେମିତି ଚେନ୍ନାଇ, ବେଙ୍ଗଲୂରୁ ଏବଂ ହାଇଦ୍ରାବାଦ ସହର ଗୁଡିକରେ କଂଷ୍ଟ୍ରକସନ କାମ କରନ୍ତି | ଅନ୍ୟ କେତେ ଯୁବକ ବାହାର ଦେଶରେ ମଧ୍ୟ କାମ କରନ୍ତି | ଏହି ଗ୍ରାମରେ ବିସ୍ତୃତ ଧାନଜମି ରହିଛି | ଚାଷୀମାନେ ପ୍ରଚୁର ଧାନ ଉତ୍ପାଦନ କରନ୍ତି ଏବଂ କିୟାଫୁଲ ଏଠାର ମୁଳ ଆଦାୟ ଅଟେ |  ବାହାଦୁର ପେଣ୍ଠର ପୁର୍ବରୁ ଭୈରବୀ ମନ୍ଦିର ଓ ପରେ ଶିବ ମନ୍ଦିର ରହିଛି | ଗ୍ରାମ ମଝିରେ ଚଊଁରା, ଭୋଜଗୋବିନ୍ଦ ଘର ଏବଂ ଗୋଟିଏ ମଣ୍ଡପ ଅଛି | ଗ୍ରାମଦେଇ ମୁଖ୍ୟ ରାସ୍ତାଟି ବିଶ୍ୱନାଥପୁରଠାରୁ ବ୍ରହ୍ମପୁର ପର୍ଯ୍ୟନ୍ତ ଯାଇଛି | ଏହା ଏକ ପିଚୁ ରାସ୍ତା | ପ୍ରତ୍ୟହ ଏହି ରାସ୍ତା ଦେଇ ଶହ ଶହ ଗାଡି, ସାଇକେଲ, ମୋଟର ସାଇକେଲ, ବସ, ଟ୍ରକ ଆଦି ଚଳାଚଳ କରେ | ଗ୍ରାମରେ ଗୋଟିଏ ପ୍ରାଥମିକ ବିଧ୍ୟାଳୟ ରହିଛି | ଏଠାରୁ ଉତ୍ତୀର୍ଣ୍ଣ ଛାତ୍ରଛାତ୍ରୀମାନେ ବିଶ୍ୱନାଥପୁର ଓ ହରଡଙ୍ଗ ଉଚ୍ଛବିଦ୍ୟାଳୟରେ ପଢନ୍ତି | ଗ୍ରାମର ଉତ୍ତରରେ ଗୋଟିଏ କଲେଜ ଅଛି | ଗ୍ରାମରେ ଗ୍ରାମବିକାଶ ସଂସ୍ତାଦ୍ୱାରା ଜଲ ଓ ପରିମଳ ଯଜନା କରାଯାଇଅଛି | ଏହାଦ୍ୱାରା ଗ୍ରାମର ପ୍ରତ୍ୟେକ ଘରେ ଲେଟିନ ବାତରୁମ ଏବଂ ପିଇବା ପାଣିର ସୁବିଧା କରାଯାଈଅଛି |

## ଗମନାଗମନ
ଏହା ବ୍ରହ୍ମପୁରଠାରୁ ୧୮ କି.ମି. ଦୂର ଦଅବସ୍ଥିତ ।

## ଶିକ୍ଷା
ଏକ ପ୍ରାଥମିକ ବିଦ୍ୟାଳୟ ଅଛି ।
## ସଂସ୍କୃତି
ଏହି ଗାଆଁଠାରୁ ଅଳ୍ପ ଦୂରରେ * ଶିବ  ମନ୍ଦିର, ତ୍ରିନାଥ ମନ୍ଦିର* ଅଛି । ଏଠାରେ ପ୍ରତିବର୍ଷ ଜାଗର  ମେଳା , ଦୋଳ ପୂର୍ଣ୍ଣିମା ଅନୁଷ୍ଠିତ ହୋଇଥାଏ ।

## ମନ୍ଦିର
## ଛବି
thumb|BahadurPenthoVillageTemple

## ଆଧାର 
ଶ୍ରେଣୀ:ଗଞ୍ଜାମ ଜିଲ୍ଲାର ଗାଆଁ ଓ ସହର
ଖ୍ରୀଷ୍ଟିୟାନ ହାସପାତାଳ, ବିଷମ କଟକ

ଖ୍ରୀଷ୍ଟିୟାନ ହସପିଟାଲ, ବିଷମ କଟକ ହେଉଛି ରାୟଗଡା ଜିଲ୍ଲାର ଏକ ମୁଖ୍ୟ ମିଶନାରୀ ହାସପାତାଳ । ଏଥି ସହ ଏହା ଓଡ଼ିଶା ଭଳି ପଛୁଆ ରାଜ୍ୟରେ ଥିବା ଭାରତୀୟ ରେଳଦ୍ୱାରା ସ୍ୱିକୃତି ପ୍ରାପ୍ତ ଏକମାତ୍ର ବେସରକାରୀ ହାସପାତାଳ ମଧ୍ୟ । ବର୍ତ୍ତମାନ ଏହି ହାସପାତାଳଟି ସାଧାରଣ, ଅସ୍ଥିଶଲ୍ୟ, ଔଷଧ, ଚକ୍ଷୁ, ଦନ୍ତ, ସାଙ୍ଗକୁ ନର୍ସିଂ ଶିକ୍ଷା କ୍ଷେତ୍ରରେ ମଧ୍ୟ ସେବା ପ୍ରଦାନ କରୁଅଛି ।  ମିତ୍ରା *MITRA* (Madsen's Institute for Tribal and Rural Advancement) ନାମରେ ଏକ ଗୋଷ୍ଠୀ ସ୍ୱାସ୍ଥ୍ୟ ସେବା ଯୋଜନା ଜରିଆରେ ଏହା ଆଖପାଖ ଅଞ୍ଚଳର ଗରୀବ ଲୋକଙ୍କ ସ୍ୱାସ୍ଥ୍ୟର ଯତ୍ନ ନେଉଅଛି । ହାସପାତାଳ ପରିସରରେ ଏକ ସ୍ୱୀକୃତିପ୍ରାପ୍ତ ନର୍ସିଂ ବିଦ୍ୟାଳୟ ମଧ୍ୟ ରହିଛି ।

## ଇତିହାସ 
ଖ୍ରୀଷ୍ଟିୟାନ ହାସପାତାଳ, ବିଷମ କଟକ (**CHB** ଭାବେ ଜଣାଶୁଣା) ୧୯୫୪ ମସିହାରେ ଏଠାକାର ଏକ ଚର୍ଚ୍ଚର ବାରଣ୍ଡାରେ ଡେନିସ ମିଶନାରୀ ଡଃ ଲିଜ ମେଡସେନଙ୍କ୍( ୧୯୧୩-୧୯୯୧)ଦ୍ୱାରା ଆରମ୍ଭ ହୋଇଥିଲା ।  ଦୀର୍ଘ ୧୧ ବର୍ଷକାଳ ସେ ଏହାକୁ ଚଳାଇବାପରେ ଏକ ଉପଯୁକ୍ତ ଉତ୍ତରାଧିକାରୀଙ୍କ ସନ୍ଧାନ କରୁ କରୁ ସେ ଶ୍ରୀ ଓ ଶ୍ରୀମତୀ ହେନେରୀଙ୍କୁ ପାଇଲେ ।  ନାନସି ଲଟ ଭାରତରେ କାମ କରୁଥିବା ବେଳେ ତାଙ୍କର ଦେଖା ହୁଏ ବିରେନ୍ଦ୍ର କୁମାର ହେନେରୀଙ୍କ ସହ ଓ ଉଭୟେ ବିବାହ କରନ୍ତି । ଡଃ ମାଡସେନଙ୍କ ଅନୁରୋଧ କ୍ରମେ ଉଭୟେ ଏହି ହାସପାତାଳର ଦାଯୀତ୍ୱ ନେଲେ । ଅନେକ ଦିନ ଏଠାରେ କାର୍ଯ୍ୟ କରିବା ପରେ ହେନେରୀ ଦମ୍ପତି ମୁଙ୍ଗେଲିରେ ଥିବା ମିଶନାରୀ ହାସପାତାଳରେ ଏବେ କାର୍ଯ୍ୟରତ । ବର୍ତ୍ତମାନ ଏହି ହାସପତାଳର ନିଜସ୍ୱ ଗୃହ ସହିତ ବହିର୍ବିଭାଗର ମଧ୍ୟ ସଂପ୍ରସାରଣ ହୋଇଛି । ଏହି ହାସପାତାଳଟି ଏକ ବିନାଲାଭକାରୀ ସଂସ୍ଥା ଭାବେ ପରିଗଣିତ । ନିକଟରେ (୨୦୦୪ ମସିହାରେ) ଏହାର ହୀରକ ଜୟନ୍ତି ପାଳିତ ହୋଇଯାଇଛି ।
ଉକ୍ତ ହାସପାତାଳର ବିଶେଷତ୍ୱଗୁଡ଼ିକ ହେଲା:
* ଏହା ଓଡ଼ିଶାର ଏକମାତ୍ର ହାସପାତାଳ ଯେଉଁଠି ୧୯୯୨ ମସିହାରେ ରକ୍ତଦାନକାରିଙ୍କର HIV ଯାଞ୍ଚ କରିବା ଆରମ୍ଭ ହୋଇଥିଲା ।
* ଓଡ଼ିଶାର ଏହା ଏକମାତ୍ର ହାସପାତାଳ ଯେଉଁଠି Neonatal care ନିମନ୍ତେ ଇନ୍‌କ୍ୟୁବେଟର୍‌ର୍ ପ୍ରଚଳନ ଆରମ୍ଭ କରାଯାଇଥିଲା ।
* ଓଡ଼ିଶାର ଏହା ଏକମାତ୍ର ହାସପାତାଳ ଯେଉଁଠି ନିଜ ସହଯୋଗରେ ଏକ ଗୋଷ୍ଠିଗତ ମାଲେରିଆ ନିରାକରଣ ଯୋଜନାର ଚାଲୁ କରାଯାଇଥିଲା ।

## ଆଧାର 
## ଅଧିକ ତଥ୍ୟ 
* www.chbmck.org

## ବାହାର ଲିଂକ 
*"Christian Mission Hospital"
*"Experiences of Bissam Cuttack Christian Hospital"

ଶ୍ରେଣୀ:ରାୟଗଡ଼ା ଜିଲ୍ଲା
କୃଷ୍ଣଚନ୍ଦ୍ର ବକ୍ସିପାତ୍ର

**କୃଷ୍ଣଚନ୍ଦ୍ର ବକ୍ସିପାତ୍ର** ଅବିଭକ୍ତ କୋରାପୁଟ ଜିଲ୍ଲାର ଜଣେ ବିଶିଷ୍ଟ ସମବାୟବିତ୍‌ ତଥା ସମାଜସେବୀ ।  ଉତ୍କଳ ସମ୍ମିଳନୀ (ରାୟଗଡ଼ା ଶାଖା)ର ପୂର୍ବତନ ଜିଲ୍ଲା ସଭାପତି ତଥା ରାୟଗଡ଼ାର ପୂର୍ବତନ ନଗରପାଳ ଭାବେ ରାୟଗଡାର ସର୍ବାଙ୍ଗୀନ ବିକାଶରେ ତାଙ୍କର ଅନେକ ଅବଦାନ ରହିଛି ।
## ପିଲାଦିନ ଓ ଶିକ୍ଷା ଲାଭ
ଶ୍ରୀ କୃଷ୍ଣଚନ୍ଦ୍ର ବକ୍ସିପାତ୍ରଙ୍କ ଜନ୍ମ ହୁଏ ୧୯୨୭ ମସିହା ମେ ମାସ ୬ ତାରିଖ ଦିନ ତାଙ୍କ ମାମୁଁଘର ପାରଳାଖେମୁଣ୍ଡିଠାରେ । ପିଲାଟି ଦିନରୁ ସେ ଧୀରସ୍ଥିର ପ୍ରକୃତିର ଥିଲେ । ପ୍ରାଇମେରୀ ଶିକ୍ଷା ରାୟଗଡ଼ାରେ ସମାପନ କରି ସେ ଗୁଣପୁର ହାଇସ୍କୁଲରେ ହାଇସ୍କୁଲ ଶିକ୍ଷା ସମାପ୍ତ କରିଥିଲେ । ପାରଳାଖେମୁଣ୍ଡିର ଶ୍ରୀ କୃଷ୍ଣଚନ୍ଦ୍ର ଗଜପତି ମହାବିଦ୍ୟାଳୟରେ ସ୍ନାତକ (ବି.ଏ) ପର୍ୟ୍ୟନ୍ତ ପଢ଼ିଥିଲେ । ଛାତ୍ର ଜୀବନରୁ ସେ ଭାରତୀୟ ଜାତୀୟ କଂଗ୍ରେସ ପ୍ରତି ଅନୁରକ୍ତ ଥିଲେ । ୧୯୪୩ ମସିହା ଅପ୍ରେଲ୍ ମାସରେ କୁନ୍ତଳା କୁମାରୀଙ୍କ ସହ ତଙ୍କର ବାଲ୍ୟ ବିବାହ ହୋଇଥିଲା ।

## ସମାଜ ସେବା
୧୯୪୮ରେ ବି.ଏ. ପାସ୍‌ ପରେ ସେ ବି.ଏଲ୍. ପଢ଼ିଲେ । ସ୍ନାତକ ଶିକ୍ଷା ପରେ ୧୯୫୦ରୁ ୧୯୫୨ ସେ ଗୋବିନ୍ଦ ଚନ୍ଦ୍ର ଦେବ ହାଇସ୍କୁଲରେ ଅବୈତନିକ ଶିକ୍ଷକ ରୂପେ ଶିକ୍ଷାଦାନ କରିଥିଲେ । ତାପରେ ସେ ଦେଲେ ଓ.ଏ.ଏସ୍. ପରୀକ୍ଷା । ବାପାଙ୍କ ସ୍ୱାଭିମାନକୁ ସମ୍ମାନ ଜଣାଇ ସେ ଚାକିରିର ମୋହରୁ ନିଜକୁ ଦୂରେଇ ରଖିଲେ ଏବଂ ଜନସେବାରେ ନିଜକୁ ନିୟୋଜିତ କଲେ । ସେତେବେଳେ ବିଶ୍ୱନାଥ ପଟ୍ଟନାୟକ କୁଜେନ୍ଦ୍ରିରେ ରହି ସ୍ୱାଧୀନତା ଆନ୍ଦୋଳନରେ ଭାଗ ନେଇଥାନ୍ତି । କୃଷ୍ଣଚନ୍ଦ୍ର ତାଙ୍କ ପ୍ରତ୍ୟକ୍ଷ ସଂପର୍କରେ ଆସିଲେ । ୧୯୪୨ ମସିହାରେ ସେ ଭାରତଛାଡ ଆନ୍ଦୋଳନରେ ଭାଗ ନେଇ ସେ ଜେଲ୍‌ ଯାଇଥିଲେ । କୃଷକ ସମାଜର ଏକ ଅଗ୍ରଣୀ ନେତା ଭାବେ ସେ ବହୁ ଜନହିତକର କାର୍ଯ୍ୟ କରିଯାଇଛନ୍ତି । ୧୯୫୪ରୁ ୧୯୬୨ ପର୍ଯ୍ୟନ୍ତ ସେ ରାୟଗଡ଼ା ପୌର କାଉନ୍‌ସିଲର୍‌ ଥିଲେ । ସେ ରାୟଗଡ଼ା କଲେଜର ସଂସ୍ଥାପକ ସଦସ୍ୟ ଭାବେ ୧୯୬୬ରୁ ୧୯୭୫,୧୯୭୯ରୁ ୧୯୮୩, ୧୯୮୩ରୁ ୧୯୮୮, ୧୯୮୮ରୁ ୧୯୯୩ ଓ ୧୯୯୩ରୁ ୨୦୦୨ ପର୍ଯ୍ୟନ୍ତ ରହିଥିଲେ ଏବଂ ରାୟଗଡ଼ା ମହାବିଦ୍ୟାଳୟ/ ସ୍ୱୟଂଶାସିତ ହେବା ପଛରେ ତାଙ୍କରି ମୂଖ୍ୟ ଭୂମିକା ଥିଲା । ରାୟଗଡ଼ା ସହରରେ ସେ ଜନପ୍ରିୟ ଥିଲେ ଏବଂ ଚାରିଥର ରାୟଗଡ଼ା ମୁନିସିପାଲିଟିର ଅଧ୍ୟକ୍ଷଭାବେ ନିର୍ବାଚିତ ହୋଇଥିଲେ । ଦୀର୍ଘ ସମୟ ଧରି ଉତ୍କଳ ସମ୍ମିଳନୀ, ରାୟଗଡ଼ା ଶାଖାର ସଭାପତି ଦାୟୀତ୍ୱରେ ରହିଥିଲେ ସେ । ପରିଶେଷରେ ସେ ଫେବୃୟାରୀ ୧୦, ୨୦୧୦ ଦିନ ୮୨ ବର୍ଷ ବୟସରେ ଇହଧାମ ତ୍ୟାଗ କରିଥିଲେ ।

## ପଦ ପଦବୀ 
* ଉତ୍କଳ ସମ୍ମିଳନୀର ଜିଲ୍ଲା ସଭାପତି (ରାୟଗଡ଼ା),
* ରାୟଗଡ଼ା ପୌରପାଳିକାର ପୌରପାଳ,
* ମଝିଘରିଆଣୀ ମନ୍ଦିରର ମ୍ୟାନେଜିଂ ଟ୍ରଷ୍ଟି,
* ସଭ୍ୟ, ରାୟଗଡା ଜିଲ୍ଲା ଖରିଫ୍ ଆମଦାନି କମିଟି-୨୦୦୫-୦୬,
* କୋରାପୁଟ ସମବାୟ ବ୍ୟାଙ୍କର ସଭାପତି
* ରାୟଗଡ଼ା କଲେଜର ସଂସ୍ଥାପକ ସଦସ୍ୟ

## ଆଧାର 
## ଅଧିକ ତଥ୍ୟ 
* **ଜନନାୟକ କୃଷ୍ଣଚନ୍ଦ୍ର ବକ୍ସିପାତ୍ର** - କୃଷ୍ଣଚନ୍ଦ୍ର ବକ୍ସିପାତ୍ର ସ୍ମୃତି କମିଟିଦ୍ୱାରା ପ୍ରକାଶିତ ।

ଶ୍ରେଣୀ:୧୯୨୭ ଜନ୍ମ
ଶ୍ରେଣୀ:୨୦୧୦ ମୃତ୍ୟୁ
ଶ୍ରେଣୀ:ରାୟଗଡ଼ା ଜିଲ୍ଲାର ଲୋକ
ଶ୍ରେଣୀ:ଓଡ଼ିଶାର ଲୋକ
ଗୋବିନ୍ଦ ଚନ୍ଦ୍ର ଦେବ ହାଇସ୍କୁଲ

**ଗୋବିନ୍ଦ ଚନ୍ଦ୍ର ଦେବ ହାଇସ୍କୁଲ ** ରାୟଗଡ଼ାରେ ଅବସ୍ଥିତ ଏକ ଓଡ଼ିଆ ମାଧ୍ୟମ ଉଚ୍ଚବିଦ୍ୟାଳୟ । 
## ଇତିହାସ 
ଏହି ବିଦ୍ୟାଳୟ ୧୯୩୮ ମସିହାରେ ରାୟଗଡ଼ା ଜିଲ୍ଲାର ରାୟଗଡ଼ାଠାରେ ସ୍ଥାପନା କରାଯାଇଥିଲା । ପ୍ରାକ୍‌ ସ୍ୱାଧୀନତା ସମୟରେ କୋରାପୁଟରେ ଥିବା ଜିଲ୍ଲା ବୋର୍ଡ ରାୟଗଡାର ଉଚ୍ଚତର ଏଲିମେଣ୍ଟାରୀ ବିଦ୍ୟାଳୟକୁ ଏକ ମାଧ୍ୟମିକ ବିଦ୍ୟାଳୟକୁ ଉନ୍ନୀତ କରିଥିଲେ । ତତ୍କାଳୀନ ଅବିଭକ୍ତ କୋରାପୁଟ ଜିଲ୍ଲାରେ ଏହି ବିଦ୍ୟାଳୟ ଶିକ୍ଷା କ୍ଷେତ୍ରରେ ଏକ ଅଗ୍ରଣୀ ଭୂମିକା ଗ୍ରହଣ କରିଥିଲା । ଏହି ଓଡ଼ିଆ ମାଧ୍ୟମ ବିଦ୍ୟାଳୟଟି ଓଡ଼ିଶା ସରକାରଙ୍କ  ବୋର୍ଡ ଅଫ୍‌ ସେକେଣ୍ଡରି ଏଡୁକେସନ୍‌, ଓଡ଼ିଶା ଅଧୀନରେ ପରିଚାଳିତ । ବିଦ୍ୟାଳୟରେ ଏକ ଇକୋ କ୍ଳବ୍‌ ସଂସ୍ଥାପିତ । ବିଶିଷ୍ଟ ସମାଜସେବୀ କୃଷ୍ଣଚନ୍ଦ୍ର ବକ୍ସିପାତ୍ର ୧୯୫୦ରୁ ୧୯୫୨ ଦୁଇ ବର୍ଷ ପାଇଁ ଏଠାରେ ଅବୈତନିକ ଶିକ୍ଷକ ରୂପେ ଶିକ୍ଷାଦାନ କରିଥିଲେ ।

## ସ୍କୁଲ୍ ପୋଷାକ 
## ଆହୁରି ଦେଖିବେ
* ସେକେଣ୍ଡାରି ବୋର୍ଡ଼ ହାଇସ୍କୁଲ
* କ୍ୟାପିଟାଲ ହାଇ ସ୍କୁଲ
* ରେଭେନ୍ସା ବିଶ୍ୱବିଦ୍ୟାଳୟ

## ଆଧାର 
ଶ୍ରେଣୀ:ଓଡ଼ିଶାରେ ଶିକ୍ଷା
ଶ୍ରେଣୀ:ଓଡ଼ିଶାର ବିଦ୍ୟାଳୟ
ଶ୍ରେଣୀ:ରାୟଗଡ଼ା ଜିଲ୍ଲା
ଢଗ ଢମାଳି

**ଢଗ ଢମାଳି** (ଅଞ୍ଚଳ ବିଶେଷରେ **ଢେଗ** ଓ ସମ୍ବଲପୁରୀରେ **ଢେଙ୍ଗ**, **ଢେଙ୍ଗା** ଓ **ଢଗ** ବୋଲି ମଧ୍ୟ ଜଣା) ଓଡ଼ିଆରେ ବ୍ୟବହୃତ ଉପଦେଶ ଓ ଅନୁଭବପୂର୍ଣ୍ଣ ବଚନ ଥିବା ପଦ୍ୟରେ ଲିଖିତ "ଢଗ" ଓ ବ୍ଯଙ୍ଗୋକ୍ତିକୁ ନେଇ ରଚିତ "ଢମାଳି"କୁ ନେଇ ତିଆରି । ଢଗରେ ପଦମାନଙ୍କ ଶେଷ ଅକ୍ଷର ମେଳ ହେଉଥିବା ବେଳେ ଓ ଢମାଳିରେ ଅକ୍ଷର ମେଳ ହୁଏନାହିଁ । ଉଭୟ ଢଗ ଓ ଢମାଳି ମୁଖ ନିଃସୃତ ଲୋକକଥା ଏବଂ ରୂଢି, ଗଦ୍ୟ/ପଦ, କାବ୍ୟାଂଶ, ଲୋକଗୀତ ଆଦିର ଅଂଶବିଶେଷ । ଏଥିରେ ବ୍ୟାବହାରିକ, ସାମାଜିକ, ସାଂସ୍କୃତିକ ତଥା ଉପଦେଶ ଆଦି ରହିଥାଏ । ଢଗ ଢମାଳିକୁ ଲିପିବଦ୍ଧ କରିବାରେ ଗୋପାଳ ପ୍ରହରାଜ ପ୍ରଥମ ବୋଲି ରାଧାରମଣ ପଣ୍ଡା *ପ୍ରହରାଜ ପରିକ୍ରମା*ରେ ଉଲ୍ଲେଖ କରିଥିଲେ ।

## ପ୍ରକାରଭେଦ 
ଢଗ ଢମାଳିକୁ ସାଧାରଣତଃ ସାତୋଟି ବିଚାରଧାରା ଯଥା ବ୍ୟକ୍ତିଗତ, ସାହିତ୍ୟିକ, ବ୍ୟାବହାରିକ, ଧାର୍ମିକ, ସାଂସ୍କୃତିକ, ଔପଚାରିକ ଏବଂ ସଜ୍ଞାନାତ୍ମକ ଭାବେ ଉଲ୍ଲିଖିତ କରାଯାଇପାରେ ।

## ଉଦାହରଣ
### ବ୍ୟାବହାରିକ 
* ଅରକ୍ଷିତକୁ ଦଇବ ସାହା
* ଅଳ୍ପ ବିଦ୍ୟା ଭୟଙ୍କରୀ - କୌଣସି ବିଷୟରେ ଅଳ୍ପକିଛି ଜାଣି ପ୍ରୟୋଗ କଲେ, ଭୟଙ୍କର ପରିଣାମ ମିଳେ ।
* ଏଣୁ ମାଇଲେ ଗୋହତ୍ୟା, ତେଣୁ ମାଇଲେ ବ୍ରହ୍ମହତ୍ୟା
* କଟକ ଚିନ୍ତା ବାଇମୁଣ୍ଡିକି
* ଅତି ଲେମ୍ବୁ ଚିପୁଡ଼ିଲେ ପିତା

### ଧାର୍ମିକ 
* ଅତି ଗର୍ବେ ହତ ଲଙ୍କା
* ମର୍ତ୍ତ୍ୟମଣ୍ଡଳେ ଦେହ ବୋହି, ଦେବତା ହେଲେ ବି ମରଇ
* ରଖେ ହରି ମାରେ କିଏ, ମାରେ ହରି ରଖେ କିଏ

### କିମ୍ବଦନ୍ତୀ ତଥା ଉପାଖ୍ୟାନ 
* କୀଚକ ବାହୁବଳେ ବିରାଟ ରାଜା
* ନରେ ବା ଗୁଞ୍ଜରେ, ଅଶ୍ୱତ୍ଥମା ହତ
* ଭୀମବଳ କୁନ୍ତିକୁ ଜଣା

### ଲୋକକଥା 
* ଅକାଳେ ଗୋଦରି କଲା ବେଉସା ,ଲାଭ ଖାଇଗଲା ଚୁଟିଆ ମୁଷା (ବ୍ୟବସାୟ ବାବଦରେ କିଛି ନ ଜାଣି ହଠାତ୍‌ ବ୍ୟବସାୟ କରି କ୍ଷତି ସହିବା)
* ଅତି ଅଲାଜୁକ ନାଚିଯାଏ, ଅତି ପୋଡ଼ାମୁହାଁ ଗୀତଗାଏ (ନିଜର ଭୁଲକୁ ଠିକ୍‌ ବୋଲି ଦର୍ଶାଇ ଆନନ୍ଦିତ ହେବା)
* ଅଣ୍ଟିଛୁରୀ ତଣ୍ଟି କାଟେ
* ଘଇତା ପଛେ ମରୁ ସଉତୁଣୀ ରାଣ୍ଡ ହେଉ

## ଆଧାର 
## ଅଧିକ ପଠନ
* କିଛି ଢଗ ଢମାଳିର ତାଲିକା

ଶ୍ରେଣୀ:ଢଗ ଢମାଳି
ଓଡ଼ିଶାର ମହାବାତ୍ୟା

ଏହି ତଳ ତାଲିକା ୧୯୯୦ ମସିହା ପରେ ଓଡ଼ିଶାକୁ ପ୍ରଭାବିତ କରିଥିବା କ୍ରାନ୍ତିୟ ଘୁର୍ଣ୍ଣିଝଡ଼଼ମାନଙ୍କର ତାଲିକା ଦେଖାଏ । ଉପକୂଳକୁ ଗଭୀର ଭାବେ ପ୍ରଭାବିତ କରିଥିବା ୯୧୩  mbar (ପାରଦ ସ୍କେଲରେ୨୬.୯୩) ବିଶିଷ୍ଟ ୧୯୯୯ ଓଡ଼ିଶା ମହାବାତ୍ୟା ଆଜି ଯାଏ ହୋଇଥିବା ଏହି ସବୁ ବାତ୍ୟାମାନଙ୍କ ମଧ୍ୟରୁ ସର୍ବାଧିକ ।

## କାରଣ 
ସାଧାରଣତଃ ଅକ୍ଟୋବରରେ ଓଡ଼ିଶାରୁ ଦକ୍ଷିଣ ପଶ୍ଚିମ ମୌସୁମୀ ଅପସରିଯାଏ । ମୌସୁମୀ ପ୍ରତ୍ୟାବର୍ତ୍ତନ ସମୟ ଉପନୀତ ହେଉଥିବାବେଳେ ସେପଟେ ଉତ୍ତର ପୁର୍ବ ମୌସୁମୀର ଆଗମନ ହୋଇଥାଏ । ଉଭୟ କ୍ଷେତ୍ରରୁ ବାୟୁ ଚଳାଚଳ ଏକ ସମୟରେ ଘଟିବାର ସମ୍ଭାବନା ଥିବାରୁ ବଙ୍ଗୋପସଗରରେ ଲଘୁଚାପ ଜନିତ ଝଡ଼ ଦାନାବାନ୍ଧେ । ଝଡ଼଼ଟି ଥାଇଲ୍ୟାଣ୍ଡ୍ ଉପକୁଳରୁ ଓଡ଼ିଶା ଉପକୁଳ ଆଡ଼େ ମୁହାଁଇ ପ୍ରବଳରୁ ଅତିପ୍ରବଳ ବେଗରେ  ଅର୍ଦ୍ର ଜଳିୟ ବାଷ୍ପ ପୂର୍ଣ୍ଣ ପବନ ବହେ ।

## ନାମକରଣ
ବିଶ୍ୱର ବିଭିନ୍ନ କ୍ରାନ୍ତିୟ ମଣ୍ଡଳରେ ସାମୁଦ୍ରିକ ବାତ୍ୟା ଏକ ପ୍ରାକୃତିକ ପ୍ରକ୍ରିୟା । ବହୁ ଦିନରୁ ଆମେରିକା, କାନାଡା, ଇଉରୋପ୍‌ରେ ସାମୁଦ୍ରିକ ବାତ୍ୟାର ନାମକରଣ ପ୍ରକ୍ରିୟା ଆରମ୍ଭ ହୋଇଛି ।୧୯୯୯ ଓଡ଼ିଶ ମହାବାତ୍ୟା ପରେ ଭାରତ ମହାସାଗର ଅଂଚଳରେ ସାମୁଦ୍ରିକ ବାତ୍ୟାଗୁଡ଼ିକର ନାମକରଣ ପ୍ରକ୍ରିୟା ଆରମ୍ଭ ହୋଇଛି । ଏକ ନିର୍ଦ୍ଦିଷ୍ଟ ବାତ୍ୟା ସମ୍ପର୍କରେ ତଥ୍ୟ ସଂଗ୍ରହ ଓ ସୂଚନା ପ୍ରଦାନ ଏବଂ ଏହି ପ୍ରାକୃତିକ ବିପର୍ଯୟ ନେଇ କୌଣସି ବିଭ୍ରାନ୍ତି ସୃଷ୍ଟି ନହେବା ଉଦ୍ଦେଶ୍ୟରେ ଏଭଳି ନାମକରଣ କରାଯାଉଛି ।ଭାରତ ମହାସାଗର ବଙ୍ଗୋପସାଗର, ଆଣ୍ଡାମାନ ସାଗର ଓ ଆରବ ସାଗର ଅଂଚଳରେ ସୃଷ୍ଟ ସାମୁଦ୍ରିକ ତୋଫାନର ନାମକରଣ ପାଳିକରି ସେହି ସାଗର ତଟବର୍ତ୍ତୀ ରାଷ୍ଟ୍ରଗୁଡ଼ିକଦ୍ୱାରା ବଛାଯାଇଥିବା ନାଁ ଅନୁସାରେ ହୋଇଥାଏ ।

ଅକ୍ଟୋବର ମାସରେ ଘଟିଥିବା ଓ ଘଟିବାକୁଥିବା  କେତେକ ମହାବାତ୍ୟା:
* ୧୯୯୯ ଓଡ଼ିଶା ମହାବାତ୍ୟା
* ଫାଇଲିନ
* ହୁଦ୍‌ହୁଦ୍

## ଆଧାର 
ଶ୍ରେଣୀ:ପ୍ରାକୃତିକ ଦୁର୍ବିପାକ
ମଝିଘରିଆଣୀ ମନ୍ଦିର

]]
ଦେବୀ ମଝିଘରିଆଣୀଙ୍କ (ମାଝିଗୌରୀ) ପୀଠ ଓଡ଼ିଶାର ରାୟଗଡ଼ା ସହରରେ । ଏହା ରାୟଗଡ଼ା ଜିଲ୍ଲାର ଏକ ମୁଖ୍ୟ ଦେବୀ ପୀଠ  ।  ଏହି ପ୍ରସିଦ୍ଧ ଦେବୀ  ପୀଠକୁ ଓଡ଼ିଶା ବ୍ୟତୀତ ଆନ୍ଧ୍ର ପ୍ରଦେଶ ଓ ଛତିଶଗଡ଼ରୁ ବହୁ ଭକ୍ତ ଦର୍ଶନ ନିମନ୍ତେ ଆସିଥାନ୍ତି । କିମ୍ବଦନ୍ତୀ ଅନୁସାରେ ଦେବୀ ବହୁ ପ୍ରାଚୀନ ସମୟରୁ ପୂଜାପାଇ ଆସୁଛନ୍ତି । ତେବେ ବର୍ତ୍ତମାନର ମନ୍ଦିରଟି ନୂତନରୂପେ ତିଆରି କରାଯାଇଛି । ପ୍ରତି ରବିବାର, ବୁଧବାର ଏବଂ ଶୁକ୍ରବାର ଦିନ ଏଠାରେ ଭକ୍ତଙ୍କର ପ୍ରବଳ ଭିଡ ହୁଏ । ଏଠାରେ ଦଶହରାଏବଂ ଚୈତ୍ରପରବ ଭାରି ଧୁମ୍‌ ଧାମ୍‌ରେ ପାଳନ କରାଯାଏ । ମନ୍ଦିର ସମ୍ମୁଖ ଦେଇ ରାୟଗଡାକୁ ସଂଯୋଗ କରୁଥିବା ରେଳପଥ ଯାଇଅଛି ।

## ଐତିହାସିକ ତଥ୍ୟ
ଦେବୀ ମଝିଘରିଆଣୀଙ୍କ ସମ୍ପର୍କରେ ଚତୁର୍ଥ ଶତାବ୍ଦୀ  A.D.ର ଏକ ଐତିହାସିକ ଘଟଣା ଯୋଡିରହିଥିବାର ଶୁଣାଯାଏ । ଓଡ଼ିଶା ଗେଜେଟିୟର୍‌ ଅନୁସାରେ ସମୁଦ୍ରଗୁପ୍ତ ମହାକନ୍ତାର (ଅର୍ଥାତ୍‌ କୋରାପୁଟଓ କଳାହାଣ୍ଡିର ଅଂଶବିଶେଷ) ଅକ୍ତିଆର କରିବା ପାଇଁ ଯୁଦ୍ଧ କରିବାରେ ମହାକାନ୍ତାରର ତତ୍କାଳୀନ ରାଜା ବ୍ୟାଘ୍ରରାଜ ଏହାର ପ୍ରବଳ ପରାକ୍ରମ ସହିତ ବିରୋଧ କଲେ । କୁହାଯାଏ, ରାଜା ବ୍ୟାଘ୍ରରାଜ କେବଳ ଦେବୀ ମଝିଘରିଆଣୀଙ୍କ ସହାୟତାରୁ ହିଁ ସେହି ଯୁଦ୍ଧ ଜୟ କରିବାରେ ସକ୍ଷମ ହୋଇଥିଲେ । ସେହି ସମୟଠାରୁ ଦେବୀଙ୍କୁ ଶକ୍ତି ରୂପରେ ପୂଜା କରାଯାଉଛି । ସ୍ଥାନୀୟ ଗୋବିନ୍ଦ ଚନ୍ଦ୍ର ଦେବ ହାଇସ୍କୁଲର ଶିକ୍ଷକ ଶ୍ରୀ N.C.Padhi ଏହି ଦେବୀଙ୍କ ସମ୍ପର୍କରେ ତଥ୍ୟଯୁକ୍ତ ଗବେଷଣା କରିଛନ୍ତି । ତାଙ୍କ ମତରେ, ଚତୁର୍ଦ୍ଦଶ ଶତାବ୍ଦୀରେ ଶୀଳାବଂଶୀ ରାଜା ବିଶ୍ୱନାଥ ଦେବ ଏହି ସହରକୁ ତାଙ୍କ ରାଜଧନୀ ଭାବେ ବାଛିଥିଲେ । ସେ ମଧ୍ୟ ଏଠାରେ ଏକ ମାଟିର ଦୁର୍ଗ ନିର୍ମାଣ କରିଥିଲେ । ଏହାର ଧ୍ୱଂସାବଶେଷ ଅଦ୍ୟାପି ବିଦ୍ୟମାନ । ବିଶ୍ୱନାଥ ଦେବ ନିର୍ମାଣ କରିଥିବା ଅନେକ ମନ୍ଦିର ମଧ୍ୟରୁ ମଝିଘରିଆଣିଙ୍କ ମନ୍ଦିର ଅନ୍ୟତମ । ତାଙ୍କ ଅନ୍ତେ ମନ୍ଦିର ଭାଙ୍ଗିରୁଜି ଗଲା ଏବଂ ଦେବୀଙ୍କ ପୂଜାର୍ଚ୍ଚନାରେ ବିଘ୍ନ ଘଟିଲା ।  ଜନଶ୍ରୁତି ଅନୁସାରେ, ଅଷ୍ଟାଦଶ ଶତାବ୍ଦୀରେ ରାୟଗଡାର ତତ୍କାଳୀନ ରାଜା ପ୍ରତାପରୁଦ୍ରଦେବଙ୍କ ପୌତ୍ର ବିଶ୍ୱନାଥ ଦେଓ ଦେବୀଙ୍କୁ ରାଜବାଟୀର ମଧ୍ୟ ଭାଗରେ ଥିବା ଏକ ଘରେ ରଖି ପୂଜା କରୁଥିଲେ ।  ତେଣୁ ଦେବୀଙ୍କ ନାମ ମଝିଘରିଆଣୀ । ଅନ୍ୟ ଏକ ବିଶ୍ୱାସ ଅନୁଯାୟୀ, ଦେବୀ ସାତ ଭଉଣୀଙ୍କ ସହ ପୂଜା ପାଉଥିଲେ ।  ଦେବୀଙ୍କ ମଧ୍ୟରେ ତାଙ୍କ ଆସ୍ଥାନ ମଧ୍ୟ (ମଝି) ହୋଇଥିବାରୁ ସେ ମଝିଘରିଆଣୀ ନାମରେ ଖ୍ୟାତ । 
### କିମ୍ବଦନ୍ତୀ 
ଏକ କିମ୍ବଦନ୍ତୀ ଅନୁସାରେ ରାଜାରାଜୁଡା ଅମଲରୁ ଏଠାରେ ମା ମଝିଘରିଆଣୀ ପୂଜା ପାଉଥିଲେ ହେଁ ରାଜାଙ୍କ ଅନ୍ତେ ସମୟର ସ୍ରୋତରେ ଏହା ଧ୍ୱଂସ ହେବାକୁ ଲାଗିଲା । ଇଂରେଜମାନେ ବ୍ୟାବସାୟୀକ ଉଦ୍ଦେଶ୍ୟରେ ଏହି ମନ୍ଦିର ନିକଟବର୍ତ୍ତୀ ରାସ୍ତା ଦେଇ ବିଜୟନଗରଠାରୁ ରାୟପୁର ପର୍ଯ୍ୟନ୍ତ ସଂଯୋଗୀକରଣ ନିମନ୍ତେ ରେଲପଥ ନିର୍ମାଣ କରିବାକୁ ଚାହିଁଲେ । ୧୯୩୦ ମସିହାରେ ରେଲପଥ କାର୍ଯ୍ୟ ଆରମ୍ଭ ହେଲା । ମନ୍ଦିର ନିକଟରେ ଏକ ପୋଲ ନିର୍ମାଣ କରିବା ବେଲେ ଦେଖାଗଲା ଯେ ପ୍ରତିଦିନ ପୋଲ କାର୍ଯ୍ୟ ଯେତିକି ହୁଏ, ରାତିରେ ସେତିକି ଭାଙ୍ଗିଯାଏ । ପରିଶେଷରେ ନିର୍ମାଣ ଦାୟୀତ୍ୱରେ ଥିବା ନାଲାରାଜୁ(ଆନ୍ଧରପ୍ରଦେଶର) ଭାବିଲେ ଏଠାରେ ପୋଲ କରିବା ସମ୍ଭବପର ନୁହେଁ, ଅତଏବ ଏହାର ସ୍ଥାନ ପରିବର୍ତ୍ତନ କରିବା ଦରକାର । ହଠାତ୍ ରାତିରେ କଣ୍ଟ୍ରାକ୍ଟରଙ୍କୁ ସ୍ୱପ୍ନାଦେଶ ହେଲା ଯେ, "ଦେଦୀଙ୍କ ପାଇଁ ମନ୍ଦିର ନିର୍ମାଣ କରି ପୂଜାର୍ଚ୍ଚନା କଲେ ସବୁ ଠିକ ହୋଇଯିବ" । ଏହି ସ୍ୱପ୍ନାଦେଶ ଅନୁଯାୟୀ ବରୁଣ ଗଛ ମୂଳରୁ ମା ମଝିଘରିଆଣୀଙ୍କ ବିଗ୍ରହ ଉଦ୍ଧାର କରାଗଲା ଏବଂ ବିଦ୍ଧିବଦ୍ଧ ପୂଜାର୍ଚ୍ଚନା କରାଗଲା । ଏହା ପରେ ଯାଇ ପୋଲ ନିର୍ମାଣ ସମ୍ଭବ ହେଲା । ଏହା ପରେ ସେଠାରେ ଏକ ଅସ୍ଥାୟୀ ମନ୍ଦିର ନିର୍ମାଣ କରି ମା'ଙ୍କ ପୂଜାର୍ଚ୍ଚନା କରାଗଲା ।

## ଆଧାର 
## ବାହାର ତଥ୍ୟ
*"Maa Majhighariani Temple" 
*ଉତ୍କଳ ପ୍ରସଙ୍ଗରେ ମଝିଘରିଆଣୀ ମନ୍ଦିର 

ଶ୍ରେଣୀ:ରାୟଗଡ଼ା ଜିଲ୍ଲା
ଶ୍ରେଣୀ:ଓଡ଼ିଶାର ହିନ୍ଦୁ ମନ୍ଦିର
ଶ୍ରେଣୀ:ଓଡ଼ିଶାର ଦେବୀ ମନ୍ଦିର
ଗୁଣପୁର ମହାବିଦ୍ୟାଳୟ

ଏହି ମହାବିଦ୍ୟାଳୟଟି ଗୁଣପୁର  ସହରର ଶେଷଭାଗରେ ଅବସ୍ଥିତ । ଓଡ଼ିଶାର ବ୍ରହ୍ମପୁର ବିଶ୍ୱବିଦ୍ୟାଳୟ ସହ ଏହା ଅନୁବନ୍ଧିତ ।

## ଇତିହାସ 
ସ୍ଥାନୀୟ ଲୋକଙ୍କଦ୍ୱାରା ଏହି ଅନୁଷ୍ଠାନଟି ୧୯୭୩ ମସିହାରେ ଗୁଣୁପୁରଠାରେ ପ୍ରତିଷ୍ଠା କରାଯାଇଥିଲା ।  +୨ ପାଠ୍ୟକ୍ରମର ଶିକ୍ଷାଦାନ ପାଇଁ  ଏହି ଅନୁଷ୍ଠାନଟି, ଉଚ୍ଚ ମାଧ୍ୟମିକ ଶିକ୍ଷା ପରିଷଦ, ଓଡ଼ିଶା ସହ ଅନୁବନ୍ଧିତ ହୋଇଥିଲା । ଶ୍ରୀଯୁକ୍ତ ଏମ୍‌ ସୂର୍ଯ୍ୟନାରାୟଣ ଏହାର ପ୍ରଥମ ଅଧ୍ୟକ୍ଷ୍ୟ । କଳା, ବିଜ୍ଞାନ ଓ ବାଣିଜ୍ୟରେ ସ୍ନାତକ ପାଠ୍ୟକ୍ରମ ପାଇଁ ଏଠାରେ ବ୍ୟବସ୍ଥା ରହିଛି । ପ୍ରତିଷ୍ଠା ବର୍ଷରୁ ଏ ଯାବତ ଯେତେ ସବୁ ଛାତ୍ର ଉଚ୍ଚ ପଦ ପଦବୀରେ ରହି ବିଦ୍ୟାଳୟ ପାଇଁ ସୁନାମ ଅର୍ଜନ କରିଛନ୍ତି, ତନ୍ମଧ୍ୟରୁ ଡକ୍ଟର ପ୍ରଶାନ୍ତ କୁମାର ତ୍ରୀପାଠି (ଅଧୁନା Indian Institute of Technology Madrasରେ ସହକାରୀ ପ୍ରଫେସର୍‌ ଭାବେ କାର୍ଯ୍ୟରତ), ଅନ୍ୟତମ ।

## ଆଧାର
## ବାହାର ଲିଙ୍କ 
ଶ୍ରେଣୀ:ଓଡ଼ିଶାରେ ଶିକ୍ଷା
ଶ୍ରେଣୀ:ରାୟଗଡ଼ା ଜିଲ୍ଲା
ଶ୍ରେଣୀ:ଓଡ଼ିଶାରେ ମହାବିଦ୍ୟାଳୟ ଓ ବିଶ୍ୱବିଦ୍ୟାଳୟ
ନୀଳକଣ୍ଠେଶ୍ୱର ଶିବ ମନ୍ଦିର, ପଦ୍ମପୁର

**ନୀଳକଣ୍ଠେଶ୍ୱର ଶିବ ମନ୍ଦିର** ଓଡ଼ିଶାର ରାୟଗଡ଼ା ଜିଲ୍ଲାରେ ଅବସ୍ଥିତ ଏକ ମହାଦେବ ମନ୍ଦିର । ଏକଦା ବୌଦ୍ଧ ଦାର୍ଶନିକ ଧର୍ମକୀର୍ତ୍ତି ଏଠାରେ ରହିବାର ଅନୁମାନ କରାଯାଏ । ମନ୍ଦିରସ୍ଥ ପଥରରେ ଖୋଦିତ ପାଲି ଭାଷାରେ ଲିଖିତ ଶୀଳାଲିପିରୁ ଏହି ପ୍ରମାଣ ମିଳେ ।  

## ଭୌଗୋଳିକ ଅବସ୍ଥିତି 
ପଦ୍ମପୁର ସହରର ସଂଲଗ୍ନ ଏକ ଛୋଟ ପାହାଡ ଉପରେ ଏହି ମନ୍ଦିରଟି ପ୍ରତିଷ୍ଠିତ । ପାହାଡ଼ ଉପରେ ଏହି ମନ୍ଦିର ବ୍ୟତୀତ ଅନ୍ୟ ଚାରୋଟି ଶିବ ମନ୍ଦିର ମଧ୍ୟ ରହିଅଛି । ନିକଟରେ ଏହି ପାହାଡ଼ ଉପରେ ଗଢିଉଠିଥିବା ଅନ୍ୟାନ୍ୟ ଦେବଦେବୀଙ୍କ ଅନେକ ମନ୍ଦିର ଏହି ଅଞ୍ଚଳର ଶୋଭା ବର୍ଦ୍ଧନ କରୁଅଛି ।

## ପର୍ବ ପର୍ବାଣି 
ଏହା ଏକ ଶୈବ ପୀଠ ହୋଇଥିବାରୁ ମହାଶିବରାତ୍ରି ପର୍ବ ମହାଡ଼ମ୍ବରରେ ପାଳିତ ହୁଏ । ଅନ୍ୟାନ୍ୟ ପର୍ବ ମଧ୍ୟ ଏଠାରେ ପାଳିତ ହୁଏ । କାର୍ତ୍ତିକ ମାସରେ ଖାସ କରି ସୋମବାର ମାନଙ୍କରେ ଏଠାରେ ପ୍ରବଳ ଭିଡ଼ ପରିଲକ୍ଷିତ ହୁଏ । 

## ସୁବିଧା ସୁଯୋଗ 
## ଆଧାର 
## ଅଧିକ ତଥ୍ୟ 
* report on Archaeological survey

ଶ୍ରେଣୀ:ଓଡ଼ିଶାର ହିନ୍ଦୁ ମନ୍ଦିର
ଶ୍ରେଣୀ:ଓଡ଼ିଶା ପର୍ଯ୍ୟଟନ
ସରକାରୀ ହାଇସ୍କୁଲ, ଗୁଣପୁର

**ସରକାରୀ ହାଇସ୍କୁଲ,ଗୁଣପୁର ** ଓଡ଼ିଶାର ଗୁଣପୁରରେ ଥିବା ଏକ ସରକାରୀ ଓଡ଼ିଆ ମାଧ୍ୟମ ଉଚ୍ଚବିଦ୍ୟାଳୟ ।

## ଅବସ୍ଥିତି 
ଏହି ବିଦ୍ୟାଳୟଟି ରାୟଗଡ଼ା ଜିଲ୍ଲାରେ ଥିବା ଗୁଣପୁରର ବଂଶଧାରା ନଦୀ କୂଳରେ ଅବସ୍ଥିତ ।

## ଇତିହାସ 
ସରକାରୀ ହାଇସ୍କୁଲ,ଗୁଣପୁର ୧୯୦୩ ମସିହାରେ ପ୍ରତିଷ୍ଠିତ ହୋଇଥିଲା । ୨୦୧୫ ଏପ୍ରିଲରେ ବିଦ୍ୟାଳୟର ହୀରକ ଜୟନ୍ତୀ ପାଳିତ ହୋଇଛି । ପ୍ରତିଷ୍ଠା ବର୍ଷରୁ ଏ ଯାବତ ବହୁ ଛାତ୍ର ଉଚ୍ଚ ପଦ ପଦବୀରେ ରହି ବିଦ୍ୟାଳୟ ପାଇଁ ସୁନାମ ଅର୍ଜନ କରିଛନ୍ତି ।ଏହି ବିଦ୍ୟାଳୟଟି ରାୟଗଡ଼ା ଜିଲ୍ଲାର ଅନ୍ୟତମ ପୁରାତନ ବିଦ୍ୟାଳୟ । ସ୍ୱାଧୀନତା ପରବର୍ତ୍ତୀ ସମୟରେ ଏହି ବିଦ୍ୟାଳୟଟି ଅବିଭକ୍ତ କୋରାପୁଟ ଜିଲ୍ଲାର ଶିକ୍ଷାବ୍ୟବସ୍ଥାରେ ଏକ ବଳିଷ୍ଠ ଭୂମିକା ଗ୍ରହଣ କରିଆସିଛି । ଏଠାରେ ଓଡ଼ିଆ ମାଧ୍ୟମରେ ଶିକ୍ଷାଦାନ କରାଯାଏ ଓ ଷଷ୍ଠରୁ ଦଶମ ଶ୍ରେଣୀ ଯାଏ ପାଠ ପଢ଼ାଯାଇଥାଏ । ଅଧୁନା ଏହି ବିଦ୍ୟାଳୟରେ ପ୍ରାୟ ୭୦୦ ଛାତ୍ର ଛାତ୍ରୀ ଶିକ୍ଷା ଗ୍ରହଣ କରୁଛନ୍ତି । ଏହି ବିଦ୍ୟାଳୟରେ ଜାତୀୟ ସମର ଶିକ୍ଷାର୍ଥୀ ବାହିନୀ (NCC)ର ସୁବିଧା ରହିଛି ।

## ଆଧାର 
## ବାହାର ଲିଙ୍କ 
ଶ୍ରେଣୀ:ଓଡ଼ିଶାରେ ଶିକ୍ଷା
ଶ୍ରେଣୀ:ଓଡ଼ିଶାର ବିଦ୍ୟାଳୟ
ଶ୍ରେଣୀ:ରାୟଗଡ଼ା ଜିଲ୍ଲା
ଅଭିନ୍ନ ରାଉତରାୟ

**ଅଭିନ୍ନ ରାଉତରାୟ** ଜଣେ ଭାରତୀୟ ଓଡ଼ିଆ-ଭାଷୀ ଅଭିନେତା ଓ ନାଟ୍ୟ ନିର୍ଦ୍ଦେଶକ । ତାଙ୍କର କେତେକ ଉଲ୍ଲେଖନୀୟ ନାଟକ ଭିତରେ ତାଙ୍କ ଅଭିନୀତ ନାଟକ "ସେମାନେ ବି ମୋର" ଏବଂ ତାଙ୍କ ନିର୍ଦ୍ଦେଶିତ ନାଟକ "*ଧୂସର ପୃଥିବୀ*" ଅନ୍ୟତମ । 

## ଜୀବନୀ 
### ପ୍ରାରମ୍ଭିକ ଜୀବନ 
ସେ ୧୯୬୦ ମସିହା ଜୁନ ୧୮ ତାରିଖରେ ଓଡ଼ିଶାର ଯାଜପୁର ଜିଲ୍ଲାସ୍ଥିତ ବାଲିଚନ୍ଦ୍ରପୁର ବ୍ଳକ ଅନ୍ତର୍ଗତ ତିଗିରିଆ ଗାଁରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଦାମୋଦର ରାଉତରାୟ ଓ ମାତାଙ୍କ ନାମ ରେବତୀ ରାଉତରାୟ । 

### ନାଟ୍ୟ ଅଭିନୟ ଓ ନିର୍ଦ୍ଦେଶନା 
ସେ ସ୍କୁଲରେ ପାଠପଢ଼ା ସମୟରେ ଓଡ଼ିଆ ନାଟକରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କର ପ୍ରଥମ ନାଟକ ଥିଲା ଉତ୍ତର ପୁରୁଷ ନାଟ୍ୟସଂସ୍ଥାର ନାଟକ "ସେମାନେ ବି ମୋର" । ତାହାପରେ ସେ ଉତ୍ତର ପୁରୁଷ ନାଟ୍ୟସଂସ୍ଥା ସହିତ ମିଶି ଅନ୍ୟାନ୍ୟ ନାଟକରେ ଅଭିନୟ କରିଥିଲେ । ରାମଚନ୍ଦ୍ର ବେହେରାଙ୍କ ରଚିତ ନାଟକ "*ଧୂସର ପୃଥିବୀ*"ରେ ସେ ପ୍ରଥମ କରି ନିର୍ଦ୍ଦେଶନା ଦେଇଥିଲେ । 

## ନିର୍ଦ୍ଦେଶିତ ନାଟକ 
* ଧୂସର ପୃଥିବୀ
* ନିର୍ବାସିତ ନାନାବାୟା
* ଅସ୍ଥାୟୀ ଠିକଣା
* ସର୍କିଟ ହାଉସର ଦେଶ
* ସେମାନେ ଆମ ପ୍ରତିନିଧୀ
* ମୁକ୍ତି ଲାଭ
* ସୀତା
* ଧଡି ରାମାୟଣ
* ଆଧେ ଅଧୁରେ
## ଆଧାର 
ଶ୍ରେଣୀ:୧୯୬୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଯାଜପୁର ଜିଲ୍ଲାର ଲୋକ
ଶ୍ରେଣୀ:ବୃତ୍ତି ଅନୁସାରେ ଓଡ଼ିଆ ଲୋକ
ଶ୍ରେଣୀ:ଓଡ଼ିଆ ନାଟ୍ୟକାର
ଶ୍ରେଣୀ:ନାଟ୍ୟକାର
ଲଘୁଚାପ

ଏକ ସ୍ଥିତି, ଏହା ହାରାହାରି ବାୟୁମଣ୍ଡଳିୟ ଚାପଠାରୁ କମ୍ ଚାପକୁ ବୁଝାଏ । ଲଘୁଚାପ ସୃଷ୍ଟ ଅଞ୍ଚଳରେ ନିକଟବର୍ତ୍ତୀ ଅଞ୍ଚଳ ଅପେକ୍ଷା ବାୟୁମଣ୍ଡଳିୟ ଚାପ କମ୍ ଥାଏ । ଲଘୁଚାପ ପ୍ରକ୍ରିୟା ବାୟୁମଣ୍ଡଳର ଟ୍ରପୋସ୍ପିଅର୍‌ର ଉପର ସ୍ତରରେ ଘଟିଥାଏ । ଅତ୍ୟଧିକ ସୂର୍ଯ୍ୟତାପଦ୍ୱାରା ବାୟୁ ଗରମ ହୁଏ ଓ ହାଲକା ହୋଇ ଉପରକୁ ଉଠିଯାଏ । ଫଳରେ ସେହି ସ୍ଥାନ ପୁରଣ କରିବା ପାଇଁ ନିକଟବର୍ତ୍ତୀ ସ୍ଥାନମାନଙ୍କରୁ ପବନ ବହେ ।  
, near its initial peak intensity]]ଏହା ଋତୁଚକ୍ର ବଦଳିବା ସମୟରେ ଅଧିକାଂଶ ଦେଖାଯାଏ । ଆଉ ମଧ୍ୟ ସମୁଦ୍ର ମଧ୍ୟର ଗରମ ଜଳରେ ବିଜୁଳିପାତ କ୍ରିୟାଦ୍ୱାରା ସୃଷ୍ଟି ହୋଇଥାଏ । ଅଗଷ୍ଟରୁ ଫେବୃୟାରୀ ମଧ୍ୟରେ ମୌସୁମୀ ପ୍ରତ୍ୟାବର୍ତ୍ତନ ସମୟ ଉପନୀତ ହେଉଥିବାବେଳେ ସେପଟେ ଉତ୍ତର ପୁର୍ବ ମୌସୁମୀର ଅାଗମନ ହୋଇଥାଏ । ଉଭୟ କ୍ଷେତ୍ରରୁ ବାୟୁ ଚଳାଚଳ ଏକ ସମୟରେ ଘଟିବାର ସମ୍ଭାବନା ଥିବାରୁ ବଙ୍ଗୋପସଗରରେ ଲଘୁଚାପ ସୃଷ୍ଟି ହୁଏ  । ଉଷ୍ମଦେଶୀୟ ବାତ୍ୟା ସମଗ୍ର ବିଶ୍ୱରେ ବର୍ଷର ଯେକୌଣସି ମାସରେ ହୋଇପାରେ । କିନ୍ତୁ ଉତ୍ତର ନଚେତ୍ ଦକ୍ଷିଣ ଗୋଲାର୍ଦ୍ଧରେ ନଭେମ୍ବର ମାସରେ ଘଟିଥାଏ । 

ଲଘୁଚାପ ସାଧାରଣତଃ ଘନ ବଦଲର ବଳୟ ସୃଷ୍ଟି କରେ ।ସ୍ ଥଳ ଭାଗରେ ତାପମାତ୍ରା କମ୍ ରହେ ଓ ରାତିରେ ସୃଷ୍ଟ ବାଦଲ ତାପ ବିକିରଣରେ ବାଧା ଉପୁଜୁଥିବା କାରଣରୁ ଗୁଲୁମୁଳି ହୁଏ । ପବନର ବେଗ ବୃଦ୍ଧି ପାଏ; ଏହା ଅଧିକ ଘନୀଭୂତ ହୋଇ ବୃଷ୍ଟି ହୁଏ ।

ଶ୍ରେଣୀ:ପାଣିପାଗ
ଜୟଲଳିତା

**ଜୟଲଳିତା ଜୟରାମ**  (୨୪ ଫେବୃଆରୀ ୧୯୪୮ - ୫ ଡିସେମ୍ବର ୨୦୧୬) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଓ ରାଜନେତ୍ରୀ ଥିଲେ । ସେ ତାମିଲନାଡୁରେ ୫ ଥର ମୁଖ୍ୟମନ୍ତ୍ରୀ ୧୯୯୧ରୁ ୨୦୧୬ ଭିତରେ ଚଉଦ ବର୍ଷ ଧରି ଭାବେ କାମ କରିଥିଲେ । ୧୯୮୯ରୁ ସେ ଏକ ଦ୍ରାବିଡ଼ ଦଳ ଏ.ଆଇ.ଡି.ଏମ୍.କେର ସଭାପତି ଥିଲେ । ତାଙ୍କ ସମର୍ଥକମାନେ ତାଙ୍କୁ "ଆମ୍ମା" (ମା), "ପୁରଚି ତାଳାଇବି" (ବୈପ୍ଳବିକ ନେତା) ଓ "ତାମିଲନାଡୁର ଲୌହମାନବୀ" ଭାବେ ସମ୍ବୋଧନ କରନ୍ତି ।

୨୦୧୧ ବିଧାନ ସଭା ନିର୍ବାଚନରେ ଜୟଲଳିତାଙ୍କ ନେତୃତ୍ୱାଧୀନ ଏଆଇଏଡିଏମକେ ସରକାର ଓ ତାଙ୍କ ସହ-ଦଳ ଡିଏମକେ ସହ ସମ୍ପର୍କ ଛିନ୍ନ କରି ଜିତିଥିଲେ । ଚତୁର୍ଥ ଥର ମୁଖ୍ୟମନ୍ତ୍ରୀ ଭାବେ ଜିତିବା ପରେ ସାମାଜିକ ବିକାଶ ନିମନ୍ତେ ବିଶାଳ ଯୋଜନାମାନ ଘୋଷଣା କରିଥିଲେ । ତେବେ ତାଙ୍କ ତିନି ବର୍ଷ ଶାସନ ପରେ ଏକ ବିଚାର ନ୍ୟାୟାଳୟ ତାଙ୍କୁ ଆୟ ବହିର୍ଭୂତ ସମ୍ପତ୍ତି ଠୁଳ କରିବା ମାମଲାରେ ୨୦୧୪ ମସିହାରେ ଦୋଷୀ ସାବ୍ୟସ୍ତ କରି ତାଙ୍କ ମୁଖ୍ୟମନ୍ତ୍ରୀ ପଦ ରଦ୍ଦ କରିଥିଲେ । ଆଠ ମାସ ପରେ ତେଇଶ ଦିନ ଜେଲରେ ରହିବା ପରେ କର୍ଣ୍ଣାଟକ ହାଇକୋର୍ଟରୁ ଜୟଲଳିତା ସମସ୍ତ ଦୋଷରୁ ମୁକ୍ତ ହୋଇ ଆଉଥରେ ୨୦୧୫ ମଇରେ ମୁଖ୍ୟମନ୍ତ୍ରୀ ହୋଇଥିଲେ । ୨୦୧୬ ବିଧାନ ସଭା ନିର୍ବାଚନରେ ସେ ୧୯୮୪ରେ ଏମଜିଆରଙ୍କ ପରେ ଆଉଥରେ ମୁଖ୍ୟମନ୍ତ୍ରୀ ହେବାରେ ପ୍ରଥମ ମୁଖ୍ୟମନ୍ତ୍ରୀ । ସେହି ବର୍ଷ ସେ ଗୁରୁତର ଭାବେ ଅସୁସ୍ଥ ହୋଇ ୭୫ ଦିନ କାଳ ଡାକ୍ତରଖାନାରେ ଚିକିତ୍ସିତ ହେବା ପରେ ୨୦୧୬ ଡିସେମ୍ବର ୫ ତାରିଖରେ ଏକ ହୃଦ୍‌ରୋଧର ଶୀକାର ହୋଇ ମୃତ୍ୟୁବରଣ କରିଥିଲେ ।

## ପ୍ରାରମ୍ଭିକ ଜୀବନ
## ଚଳଚ୍ଚିତ୍ର ଜୀବନ
ଅଧିକ ଦେଖନ୍ତୁ: ଜୟଲଳିତାଙ୍କ ଅଭିନୀତ କଥାଚିତ୍ର

## ରାଜନୈତିକ ଜୀବନ
## ଆଧାର
## ଟୀକା 
## ବାହାର ତଥ୍ୟ
* Biography at Assembly.tn.gov.in
* Profile at *BBC News*
* J. Jayalalithaa collected news and commentary at *The Times of India*
* Jayalalithaa: From Alluring Actress to Powerful Politician-by D.B.S. Jeyaraj
* BBC News article&nbsp;– *Jayalalitha returns to power* (dated 2 March 2002)
* BBC&nbsp;– Controversial life of Jayalalitha
* BBC Hardtalk RealPlayer video of Jayalalitha (RealPlayer required)
* 
* http://www.drjayalalithaa.in/demo/index.php# 

ଶ୍ରେଣୀ:୧୯୪୮ ଜନ୍ମ
ଶ୍ରେଣୀ:୨୦୧୬ ମୃତ୍ୟୁ
ଶ୍ରେଣୀ:ତାମିଲନାଡୁର ମୁଖ୍ୟମନ୍ତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:କନ୍ନଡ଼ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ମାଲାୟଲମ କଥାଚିତ୍ର ଅଭିନେତ୍ରୀ
ହରିଆଲି ଅମାବାସ୍ୟା

ଶ୍ରାବଣ ମାସରେ ହରିଆଲି ଅମାବାସ୍ୟା ପାଳନ କରାଯାଏ ୤ ଏହି ଅମାବାସ୍ୟାକୁ ଉତ୍ତରଭାରତୀୟମାନେ ଶ୍ରଦ୍ଧା ଓ ଭକ୍ତିରେ ପାଳନ କରିଥାନ୍ତି ୤ ତେଣୁ ମନରେ ଉଲ୍ଲାସ ଭରିଦେବା ସହ ପ୍ରକୃତିପ୍ରେମୀ କରିଦେଇଥାଏ ୤ ଏହି ଉତ୍ସବରେ କର୍ମକାଣ୍ଡ, ଦେବପୂଜା ଏବଂ ଆନନ୍ଦ ଉଲ୍ଲାସ ସହ ବୃକ୍ଷ ରୋପଣ କରିବା ପରମ୍ପରା ଉତ୍ତର ଭାରତରେ ପ୍ରଚଳିତ ହୋଇଆସୁଛି ୤ ଏହି ଉତ୍ସବରେ ପିପ୍ପଳ(ଅଶ୍ୱତ୍‌ଥ), ବଟବୃକ୍ଷ, ଆମ୍ବ, ନିମ ଏବଂ ଶମୀ ଆଦି ପାଞ୍ଚୋଟି ମହାନ୍‌ ବୃକ୍ଷକୁ ରୋପଣ କରିବା ସହ ପୂଜାର୍ଚ୍ଚନା କରାଯାଇଥାଏ ୤ ଏହି ପାଞ୍ଚବୃକ୍ଷରେ ଆଧ୍ୟାତ୍ମିକ ଗୁଣ ଭରିରହିଥିବାରୁ ହିନ୍ଦୁମାନେ ଦେବତୁଲ୍ୟ ପୂଜାକରନ୍ତି  ୤ ଭଗବତ୍‌ଗୀତାରେ ପିପ୍ପଳକୁ କୃଷ୍ଣ ହିଁ ନିଜର ସ୍ୱରୂପ ବୋଲି କହିଛନ୍ତି  ଏବଂ ଭଗବାନ୍‌ ଶ୍ରୀକୃଷ୍ଣ ବଟବୃକ୍ଷ ପତ୍ରରେ ଭାସିଭାସି ଯାଉଥିଲେ ବୋଲି ଚିତ୍ରିତ ହୋଇଛି ୤ ସେପରି ନାମକୁ ଦାରୁବ୍ରହ୍ମ ରୂପେ ମାନି ହିନ୍ଦୁନାରୀ ପୂଜାର୍ଚ୍ଚନା କରିବା ସହ ଦୈନିକ କାର୍ଯ୍ୟରେ ବ୍ୟବହୃତ କରିଥାନ୍ତି ୤ ଔଷଧ ପ୍ରସ୍ତୁତିରେ ନିମବୃକ୍ଷର ପ୍ରତ୍ୟେକ ଅଂଶକୁ ବ୍ୟବହାର କରାଯାଉଛି ୤ ଅର୍ଜୁନ ଅଜ୍ଞାତବାସରେ ଥିବାବେଳେ ସେ ତାଙ୍କର ସମସ୍ତ ଅସ୍ତ୍ରଶସ୍ତ୍ର ଶମୀବୃକ୍ଷରେ ଲୁଚାଇ ରଖିଥିଲେ ଏବଂ ଲକ୍ଷ୍ମଣ ଚଉଦବର୍ଷ ବନବାସ ସମୟରେ ଫଳ ସଂଗ୍ରହ କରି ଶ୍ରୀରାମଙ୍କୁ ଆହାର କରିବାକୁ ଦେଉଥିଲେ ୤ ଅବଶିଷ୍ଟ ଫଳ ନ ଖାଇ ଲକ୍ଷ୍ମଣ ଶମୀବୃକ୍ଷ ତଳେ ରଖିଦେଉଥିଲେ ୤ ଆମ୍ର ବୃକ୍ଷରେ ମଧ୍ୟ ଆଧ୍ୟାତ୍ମିକ ଗୁଣ ଭରି ରହିଛି ୤ ଯାହା ସମସ୍ତ ପୂଜାର୍ଚ୍ଚନାରେ ବ୍ୟବହୃତ ହୋଇପାରିଛି ୤ ଏହି ପାଞ୍ଚୋଟି ବୃକ୍ଷ ସମସ୍ତ ସଂସାର ତଥା ଜୀବଜଗତ ପାଇଁ ବେଶ୍‌ ଉପଯୋଗୀ ବୋଲି ଉତ୍ତର ଭାରତୀୟମାନେ ହରିଆଲି ଅମାବାସ୍ୟା ପାଳନ କରିଥାନ୍ତି ୤

## ଆଧାର
ଶ୍ରେଣୀ:ହିନ୍ଦୁ ପବିତ୍ର ଦିନ
ଭାରତ ମାଝୀ

**ଭାରତ ମାଝୀ** ଜଣେ ଜଣାଶୁଣା ଓଡ଼ିଆ କବି ଓ ସାମ୍ବାଦିକ ।  ସେ ୧୯୭୨ ମସିହାରେ କଳାହାଣ୍ଡି ଜିଲ୍ଲାର ଘୁମରିଗୁଡାରେ ଜନ୍ମଗ୍ରହଣ କରିଥିଲେ । ପିଲାବେଳୁ ଦୀନକୃଷ୍ଣ ଦାସ, ଉପେନ୍ଦ୍ର ଭଞ୍ଜ ଓ ଅଭିମନ୍ୟୁ ସାମନ୍ତସିଂହାରଙ୍କ କବିତାଦ୍ୱାରା ପ୍ରଭାବିତ କବି ଭାରତ, ନିଜ କବିତା ମାଧ୍ୟମରେ ଲୋକସଂସ୍କୃତି, ସମକାଳୀନ ସମସ୍ୟା ଓ ଲୋକଙ୍କ ସୁଖଦୁଃଖକୁ ଦେଖାଇବାକୁ ଚେଷ୍ଟା କରିଥାନ୍ତି । ୧୯୯୪ରେ ସ୍ନାତକୋତ୍ତର ପାଠ୍ୟକ୍ରମ ଶେଷ କରିବା ପରେ ଭାରତ, ଆକାଶବାଣୀ, ସମ୍ବାଦ ତଥା କନକ ଟିଭି, ଓଟିଭି ଓ ନକ୍ଷତ୍ର ନିଉଜ୍ ଆଦି ଟେଲିଭିଜନ ମାଧ୍ୟମରେ ଜଣେ ସାମ୍ବାଦିକ ଭାବରେ କାମ କରିଛନ୍ତି ।

## ରଚନାବଳୀ 
* ଢୋ(ଟାଇମପାସ ପବ୍ଳିକେଶନ) - ୨୦୦୯
* ହାଇୱେରେ କୁହୁଡି(ପକ୍ଷୀଘର ପ୍ରକାଶନୀ) - ୨୦୦୮
* ମୂର୍ତ୍ତିକାର(ପେନ୍ ଇନ୍) - ୨୦୦୬
* ମହାନଗର ପଦ୍ୟ(ପ୍ରାଚୀ ପ୍ରକାଶନୀ) - ୨୦୦୬
* ସରଳରେଖା(ପଶ୍ଚିମା) - ୨୦୦୨
* ଅଗାଧୁ ଦୁଆରି(ବର୍ଷାପଲ୍ଲବୀ) - ୧୯୯୯

## ସମ୍ମାନ ଓ ପୁରସ୍କାର 
* ଭୁବନେଶ୍ୱର ପୁସ୍ତକମେଳା ପୁରସ୍କାର - ୨୦୦୮
* ସଂସ୍କୃତି ସମ୍ମାନ - ୨୦୦୪

## ଆଧାର 
ଶ୍ରେଣୀ:ଓଡ଼ିଆ କବି
ଶ୍ରେଣୀ:୧୯୭୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଦଳିତ ଲେଖକ
ଶ୍ରେଣୀ:ବସନ୍ତ ମୁଦୁଲି କବିତା ପୁରସ୍କାର ସମ୍ମାନିତ
ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ବାରଣାସୀର ଘାଟ

କାଶୀ ବିଶ୍ୱନାଥ ଜ୍ୟୋତିର୍ଲିଙ୍ଗ ପାଇଁ ବନାରସ ସହର ସମଗ୍ର ଦେଶରେ ଖୁବ୍‌ ପ୍ରସିଦ୍ଧିଲାଭ କରିଛି । ବନାରସର ମହତ୍ତ୍ୱ ଗଙ୍ଗାଘାଟ ହିଁ ବୃଦ୍ଧି କରିଥାଏ । ଏଠାରେ ଥିବା ୮୪ଘାଟ ମଧ୍ୟରେ ଏପରି ଏକ ଘାଟ ରହିଛି ଯେଉଁଠି ବିବାହିତା ଦମ୍ପତି ଏଠାରେ ସ୍ନାନ କରନ୍ତି ନାହିଁ । କାରଣ ଏଠାରେ କୌଣସି ନବବିବାହିତା ଦମ୍ପତି ସ୍ନାନ କରନ୍ତି ତାଙ୍କ ମଧ୍ୟରେ ମନାନ୍ତର ଘଟିଥାଏ ବୋଲି ସ୍ଥାନୀୟ ବାସିନ୍ଦା ବିଶ୍ୱାସ କରିଥାନ୍ତି । ଏହି ଘାଟର ନିର୍ମାଣ ସ୍ୱୟଂ ଦତ୍ତାତ୍ରେୟ ସ୍ୱାମୀ କରିଥିଲେ । ଏହି ଘାଟ ବିଷ୍ଣୁଭକ୍ତ ନାରଦଙ୍କ ନାମାନୁସାରେ ରଖାଯାଇଛି । ଅର୍ଥାତ୍‌ ଏହି ଘାଟର ନାମ ହେଉଛି ନାରଦ ଘାଟ । ଏହି ଘାଟରେ ଯଦି କେହି ବିବାହିତା ଦମ୍ପତି ସ୍ନାନ କରନ୍ତି ତାଙ୍କ ମଧ୍ୟରେ ଥିବା ସମ୍ପର୍କରେ ବାଧା ଉପୁଜିବା ସହ ପରିବାରରେ ଅଶାନ୍ତି, କଳହ, ତର୍କ ବିତର୍କ ଇତ୍ୟାଦି ଦେଖାଦେଇଥାଏ । ଏହି ଘାଟକୁ ପ୍ରଥମେ କୁବାଇଘାଟ ବୋଲି କୁହାଯାଉଥିଲା । ଏଠାରେ ନାରଦେଶ୍ୱର ମନ୍ଦିର ନିର୍ମାଣ କରାଯାଇଛି । ନାରଦେଶ୍ୱରଙ୍କ ନାମାନୁଯାୟୀ ଏହି ଘାଟର ନାମ ନାରଦ ଘାଟ ରଖାଯାଇଛି । ବର୍ଣ୍ଣିତ ଅଛି ଯେ ନାରଦେଶ୍ୱର ମନ୍ଦିର ସ୍ଥାପନା ସ୍ୱୟଂ ଦେବର୍ଷି ନାରଦ କରିଥିଲେ । 
## ଆଧାର
## ଅଧିକ ତତ୍ୟ
* Ghats of Varanasi, webpage at *Varanasi* official website.
ଶ୍ରେଣୀ:ଉତ୍ତର ପ୍ରଦେଶ
ସ୍ୱଚ୍ଛ ଭାରତ ଅଭିଯାନ

**ସ୍ୱଚ୍ଛ ଭାରତ ଅଭିଯାନ** ଭାରତ ସରକାରଙ୍କଦ୍ୱାରା ଆରମ୍ଭ ହୋଇଥିବା ଏକ ପରିବେଶ ସଫାଇ ଅଭିଯାନ । ଏହା ମହାତ୍ମା ଗାନ୍ଧୀଙ୍କ ସ୍ୱଚ୍ଛ ଭାରତର ସ୍ୱପ୍ନକୁ ସାକାର କରିବା ନିମନ୍ତେ ତାଙ୍କର ୧୫୦ତମ ଜୟନ୍ତୀ ସମ୍ମାନାର୍ଥେ ୨ ଅକ୍ଟୋବର ୨୦୧୯ ସୁଦ୍ଧା ସ୍ୱଚ୍ଛ ଭାରତ ଗଠନ ନିମନ୍ତେ ଭାରତର ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ନୂଆ ଦିଲ୍ଲୀଠାରେ ସ୍ୱଚ୍ଛ ଭାରତ ଅଭିଯାନ ଆରମ୍ଭ କରିଛନ୍ତି । 

=ଆରମ୍ଭ ତିଥି==
୨ ଅକ୍ଟୋବର ୨୦୧୪ (ମହାତ୍ମା ଗାନ୍ଧିଙ୍କର ୧୪୫ତମ ଜୟନ୍ତୀରେ )

## ଧାର୍ଯ୍ୟ ସମୟ ଅବଧି
୨ ଅକ୍ଟୋବର ୨୦୧୪ରୁ ୨ ଅକ୍ଟୋବର ୨୦୧୯

## ଆରମ୍ଭ ସ୍ଥଳ 
ବାଲ୍ମୀକି ମନ୍ଦିର, ନୂଆ ଦିଲ୍ଲୀ, ମହାତ୍ମା ଗାନ୍ଧି ଏଠାରେ ୨୧୪ ଦିନ ଧରି ରହିଥିଲେ

Y8 ସଫାସୁତୁରା ରଖିବା ପାଇଁ ଶପଥ ପାଠ କରାଇଛନ୍ତି । ଆଉ ମଧ୍ୟ ପ୍ରତ୍ୟେକ ବ୍ୟକ୍ତି ନିଜ ସ୍ୱଚ୍ଛତା ପାଇଁ ବର୍ଷକରେ ୧୦୦ ଘଣ୍ଟା ଅର୍ଥାତ ସପ୍ତାହରେ୨ ଘଣ୍ଟା ଲେଖାଏଁ ସମୟ ଦେବାପାଇଁ ଆହ୍ୱାନ ଦେଇଛନ୍ତି । ଶପଥ ପାଠ ପରେ ସେ ନିଜେ ବାଲ୍ମୀକି ମନ୍ଦିର, ଏକ ପୁଲିସ ଥାନା ଏବଂ ସ୍କାଭେଞ୍ଜର କଲୋନୀରେ ହାତରେ ଝାଡ଼ୁ ଧରି ଆବର୍ଜନା ସଫା କରିଥିଲେ । ସେ www.mycleanindia.gov.in ୱେବସାଇଟ ସହ ଯୋଡ଼ି ହୋଇ ସରକାରଙ୍କୁ ମତାମତ ଓ ପରାମର୍ଶ ଦେବାକୁ ଅନୁରୋଧ କରିଛନ୍ତି ।

## ମୋଦୀଙ୍କଦ୍ୱାରା ନିମନ୍ତ୍ରିତ ବ୍ୟକ୍ତିଗଣ
ମୋଦୀ ସ୍ୱଚ୍ଛତା ଅଭିଯାନକୁ ଚ୍ୟାଲେଞ୍ଜ ସହ ଗ୍ରହଣ କରି ଭାରତବାସୀଙ୍କୁ ପ୍ରେରଣା ଦେବା ପାଇଁ ୯ ଜଣ ବିଶିଷ୍ଟ ବ୍ୟକ୍ତିଙ୍କୁ ନିମନ୍ତ୍ରଣ କରିଥିଲେ । ସେମାନେ ହେଲେ :

# ସଚିନ ତେନ୍ଦୁଲକର (ପୁର୍ବତନ କ୍ରିକେଟ ଖେଳାଳୀ), 
# ଶଶୀ ଥରୁର (କଂଗ୍ରେସ ନେତା), 
# ଅନିଲ ଅମ୍ବାନୀ (ଶିଳ୍ପପତି), 
# ସଲମନ ଖାନ (ଅଭିନେତା), 
# ପ୍ରିୟଙ୍କା ଚୋପ୍ରା (ଅଭିନେତ୍ରୀ), 
# କମଲ ହାସନ (ଚଳଚ୍ଚିତ୍ର ନିର୍ଦ୍ଦେଶକ), 
# ବାବା ରାମଦେବ (ଯୋଗ ଗୁରୁ), 
# ମୃଦୁଳ ସିହ୍ନା (ଗୋଆ ରାଜ୍ୟପାଳ) ଏବଂ 
# ଟିଭି ଧାରାବାହିକ *ତାରକ ମେହେଟା କା ଉଲଟା ଚଷମା*ର ସମସ୍ତ ସଦସ୍ୟ ।
# କପିଳ ଶର୍ମା (ହାସ୍ୟ ଅଭିନେତା)

ଚ୍ୟାଲେଞ୍ଜ ଗ୍ରହଣକରିଥିବା ମନୋନୀତ ବ୍ୟକ୍ତିଙ୍କୁ ପ୍ରତ୍ୟେକ ୯ ଜଣ ଲେଖାଏଁ ବ୍ୟକ୍ତିଙ୍କୁ ଏଥିପାଇଁ ପ୍ରବର୍ତ୍ତାଇବା ପାଇଁ ନିବେଦନ କରିଥିଲେ ।

## ପ୍ରଚାରରେ ଅନ୍ୟମାନଙ୍କ ଅଂଶଗ୍ରହଣ
* ଭାରତର ରାଷ୍ଟ୍ରପତି,  ପ୍ରଣବ ମୁଖାର୍ଜୀ ପଶ୍ଚିମବଙ୍ଗ ବୀରଭୂମ ଜିଲ୍ଲାର କିରନାରଠାରେ ପତାକା ହଲାଇ ସ୍ୱଚ୍ଛ ଭାରତ ଅଭିଯାନକୁ ଉଦ୍‌ଘାଟନ କରିଥିଲେ । ଯେଉଁଠାରେ ସେ କିରନାର ଶିବ ଚନ୍ଦ୍ର ଉଚ୍ଚ ବିଦ୍ୟାଳୟରେ ଛାତ୍ରଛାତ୍ରୀମାନଙ୍କୁ ଏବଂ ଅନ୍ୟମାନଙ୍କୁ ସ୍ୱଚ୍ଛତା ଅଭିଯାନରେ ସହଯୋଗ କରିବାକୁ ନିବେଦନ କରିଥିଲେ । ୪ ଅକ୍ଟୋବର ୨୦୧୪ରେ *ସ୍ୱଚ୍ଛ ଭାରତ ଦୌଡ଼ କାର୍ଯ୍ୟକ୍ରମ* ପାଳନ କରିଥିଲେ ଯେଉଁଥିରେ ପାଖାପାଖି ୧୫୦୦ରୁ ଉର୍ଦ୍ଧ୍ୱ ଜନସମାଗମ ହୋଇଥିଲା । ଏହି ଦୌଡ଼ ପ୍ରତିଯୋଗିତାରେ ସଚିବାଳୟର କର୍ମଚାରୀ, ଅଧିକାରୀ ,ରାଷ୍ଟ୍ରପତିଙ୍କ ଅଙ୍ଗରକ୍ଷୀ, ସେନା ସୁରକ୍ଷା କର୍ମୀ, ଦିଲ୍ଲୀ ପୁଲିସ ଏବଂ ତାଙ୍କ ପରିବାର ବର୍ଗ ସାମିଲ ହୋଇଥିଲେ ।
* ସୁଦର୍ଶନ ଭଗତ (ରାଜ୍ୟ ସମାଜ ସଶକ୍ତିକରଣ ବିଭାଗୀୟ ମନ୍ତ୍ରୀ), *ସ୍ୱଚ୍ଛ ଉଦ୍ଦ୍ୟମୀ ଯୋଜନା, ସ୍ୱଚ୍ଛତାରୁ ସମ୍ପର୍ଣ୍ଣତା ଆଡ଼କୁ* ଜାତୀୟ ସଫାଇ କର୍ମଚାରୀ ବିତ୍ତ ଏବଂ ଉନ୍ନୟନ ସଂସ୍ଥାନ, ଇଣ୍ଡିଆ ହାବିଟାଟ, ନୂଆଦିଲ୍ଲୀଠାରେ ଉଦ୍‌ଘାଟନ କରିଛନ୍ତି ।
* ପ୍ରକାଶ ଜାଭେଦକର (ତଥ୍ୟ ଏବଂ ସୂଚନା ପ୍ରସାରଣ କେନ୍ଦ୍ରମନ୍ତ୍ରୀ), ମନ୍ତ୍ରଣାଳୟର ଅଧିକାରୀମାନଙ୍କୁ ସ୍ୱଚ୍ଛ ଭାରତ ଅଭିଯାନର ଆହ୍ୱାନ ଦେଇ ପ୍ରସୂନ ଯୋଶୀଙ୍କ ନିର୍ମିତ *ସ୍ୱଚ୍ଛ ଭାରତକା ଇରାଦା କରଲିଆ ହମନେ* ଅଡ଼ିଓ ଟ୍ରାକକୁ ଉନ୍ମୋଚନ କରିଥିଲେ ।
* ନିତିନ ଗଡ଼କରୀ (ଗ୍ରାମ୍ୟ ଉନ୍ନୟନ, ଜଳ ଏବଂ ପରିମଳ କେନ୍ଦ୍ରମନ୍ତ୍ରୀ), ଅକ୍ଟୋବର ୨୦୧୯ ସୁଦ୍ଧା ଏହି ଲକ୍ଷକୁ ହାସଲ କରିବା ପାଇଁ ପ୍ରତି ଗ୍ରାମକୁ ବାର୍ଷିକ ୨୦ ଲକ୍ଷ ଟଙ୍କା ଅନୁଦାନ ଦେବାପାଇଁ ଘୋଷଣା କରିଥିଲେ ।
* ମହାତ୍ମା ଗାନ୍ଧୀଙ୍କ ସ୍ୱପ୍ନ ସାକାର ନିମନ୍ତେ ଇରକନ ଇଣ୍ଟରନ୍ୟାସନାଲ ଲିମିଟେଡ଼ ପକ୍ଷରୁ ସ୍ୱଚ୍ଛତା ପାଇଁ ସଂକଳ୍ପ ନିଆଯାଇଥିଲା ।
* ସ୍ୱଚ୍ଛ ଭାରତ ଅଭିଯାନ - ଏକ ସ୍ୱଚ୍ଛତା କାର୍ଯ୍ୟକ୍ରମ ପ୍ରତ୍ୟେକ ଭାରତୀୟ ସ୍ଥଳସେନା ସଂସ୍ଥାନ ଭାରତୀୟ ବାୟୁସେନା ଏବଂ ଭାରତୀୟ ଜଳସେନା କାର୍ଯ୍ୟାଳୟରେ ୨୫ ସେପ୍ଟେମ୍ବର ୨୦୧୪ରୁ ୨ ଅକ୍ଟୋବର ୨୦୧୪ ପର୍ଯ୍ୟନ୍ତ କାର୍ଯ୍ୟକାରୀ ହୋଇଥିଲା ।
* ଏହା ସହ ଦେଶର ସମସ୍ତ ସରକାରୀ ଅନୁଷ୍ଠାନମାନଙ୍କରେ ସଚେତନତା କାର୍ଯ୍ୟକ୍ରମ ଓ ସଭାମାନ ଆୟୋଜନ କରାଯାଇଥିଲା ।

## ଆଧାର
ଶ୍ରେଣୀ:ଭାରତ ସରକାର
ଶ୍ରେଣୀ:ନରେନ୍ଦ୍ର ମୋଦୀ
ପାଇକପଡ଼ା, ରାୟଗଡ଼ା

**ପାତାଳେଶ୍ୱର ଶିବ ମନ୍ଦିର** ପାଇଁ ପାଇକପଡା ପ୍ରସିଦ୍ଧ । ଏଠାକାର ଶିବ ମନ୍ଦିରଟି ନବମ ଶତାବ୍ଦୀର ବୋଲି ଜଣାଯାଏ । ମନ୍ଦିରରେ ୯୯,୯୯୯ଟି ଶିବ ଲିଙ୍ଗ (ଅର୍ଥାତ୍‌ ୧ଲକ୍ଷରୁ ଏକ କମ୍‌) ରହିଥିବାର ବିଶ୍ୱାସ ଅଛି । ଏହା ଓଡ଼ିଶା ସରକାରଙ୍କ ଏକ ଚିହ୍ନିତ ପର୍ଯ୍ୟଟନସ୍ଥଳୀ ଅଟେ ।

## ଭୌଗୋଳିକ ଅବସ୍ଥିତି 
ରାୟଗଡ଼ା ଜିଲ୍ଲାର ଥେରୁବାଲି ନିକଟରେ ପାଇକପଡା ଅବସ୍ଥିତ । ଏହାର ଭୌଗୋଳିକ ଅବସ୍ଥିତି ହେଉଛି ଦ୍ରା: ୧୯° ୧୯′ ୪୩″ ଉ:  ଏବଂ ଅ: ୮୪° ୫୫′ ୧୮″ ପୂ: ।

## ପର୍ବ ପର୍ବାଣି 
ଏହା ଏକ ଶୈବ ପୀଠ ହୋଇଥିବାରୁ ମହାଶିବରାତ୍ରି ପର୍ବ ମହାଡ଼ମ୍ବରରେ ପାଳିତ ହୁଏ । ଅନ୍ୟାନ୍ୟ ପର୍ବ ମଧ୍ୟ ଏଠାରେ ପାଳିତ ହୁଏ । କାର୍ତ୍ତିକ ମାସରେ ଖାସ କରି ସୋମବାର ମାନଙ୍କରେ ଏଠାରେ ପ୍ରବଳ ଭିଡ଼ ପରିଲକ୍ଷିତ ହୁଏ । ଏଠାରେ ଶିବଙ୍କ ବ୍ୟତୀତ ଜଗନ୍ନାଥ, ମା ଦକ୍ଷିଣେଶ୍ୱରୀ କାଳିକା ଓ ଚମୁଣ୍ଡାଙ୍କର ମଧ୍ୟ ପୂଜା ହୁଏ ।

## ସୁବିଧା ସୁଯୋଗ 
## ଆଧାର 
## ଅଧିକ ତଥ୍ୟ 
* ରାୟଗଡ଼ା ଜିଲ୍ଲାର ସରକାରୀ ପୃଷ୍ଠା

ଶ୍ରେଣୀ:ଓଡ଼ିଶାର ହିନ୍ଦୁ ମନ୍ଦିର
ଶ୍ରେଣୀ:ଓଡ଼ିଶା ପର୍ଯ୍ୟଟନ
କାଶିପୁର, ରାୟଗଡ଼ା

**କାଶିପୁର** ଓଡ଼ିଶାର ରାୟଗଡ଼ା ଜିଲ୍ଲାରେ ଅବସ୍ଥିତ ଏକ ଗ୍ରାମ । ଉତ୍କଳ ଆଲୁମିନାର ପ୍ରସ୍ତାବିତ କାରଖାନାକୁ ବିରୋଧପୂର୍ବକ ଏଠାରେ ୨୦୦୪ ଡେସେମ୍ବର ୧ରେ ହୋଇଥିବା ଗଣ ଆନ୍ଦୋଳନ ପାଇଁ ଏହା ସେତେବେଳେ ସମସ୍ତଙ୍କ ଦୃଷ୍ଟି ଆକର୍ଷଣ କରିଥିଲା  । 
## ଭୂଗୋଳ
କାଶିପୁରର ଭୌଗୋଳିକ ଅବସ୍ଥାନ ହେଉଛି latd = ୧୯.୨୨, longd = ୮୩.୦୮ ।  ଜିଲ଼୍ଲା ମୁଖ୍ୟାଳୟ ରାୟଗଡ଼ାଠାରୁ ପଶ୍ଚିମ ଦିଗକୁ ଏହା ୭୫ କିଲୋମିଟର ଦୂରରେ ରହିଛି । ୨୦୧୧ ଜନଗଣନା ଅନୁଯାୟୀ କାଶିପୁରର ଜନସଂଖ୍ୟା ୧୧,୮୦୯ ।  ଭାଲୁମସ୍କା ରେଳ ଷ୍ଟେସନ ଏହାର ନିକଟତମ ରେଳଷ୍ଟେସନ ଭାବେ ଏଠାରେ ରେଳ ଯୋଗାଯୋଗ ରହିଛି । ଏହାର ନିକଟତମ ବିମାନ ବନ୍ଦର ହେଉଛି ଜୟପୁର । ଏଠାକାର ପ୍ରଚଳିତ ଭାଷା ହେଉଛି ଓଡ଼ିଆ ଏବଂ ତେଲୁଗୁ । ରାୟଗଡ଼ା ଜିଲ୍ଲାର ତହସିଲମାନଙ୍କ ମଧ୍ୟରେ କାଶିପୁର ଅନ୍ୟତମ ।

## ବିଶିଷ୍ଟ ବ୍ୟକ୍ତି 
ସୁମନୀ ଝୋଡ଼ିଆ

## ପର୍ଯ୍ୟଟନ
ବଣ, ଜଙ୍ଗଲ ଏବଂ ଝରଣାରେ ପରିପୂର୍ଣ ଏହାର ପ୍ରାକୃତିକ ଶୋଭା ମନମୁଗ୍ଧକର ଅଟେ । 

## ଆଧାର
## ବାହାର ତଥ୍ୟ
* ରାୟଗଡ଼ା ଜିଲ୍ଲାର ସରକାରୀ ପୃଷ୍ଠା

ଶ୍ରେଣୀ:ରାୟଗଡ଼ା ଜିଲ୍ଲାର ଗାଆଁ ଓ ସହର
ଥେରୁବାଲି

**ଥେରୁବାଲି** ଓଡ଼ିଶାର ରାୟଗଡ଼ା ଜିଲ୍ଲାରେ ଅବସ୍ଥିତ ଏକ ଗ୍ରାମ । ଈମ୍‌ଫା(IMFA)]ର ମୁଖ୍ୟ କାରଖାନା ଏଠାରେ ରହିଛି ।

## ଭୂଗୋଳ
ଥେରୁବାଲିର ଭୌଗୋଳିକ ଅବସ୍ଥାନ ହେଉଛି . । ସମୁଦ୍ର ପତ୍ତନଠାରୁ  ଏହାର ଉଚ୍ଚତା ୨୪୮ ମିଟର (୮୧୩ ଫୁଟ) । ଏହି ଗ୍ରାମ ଜିଲ୍ଲା ସଦର ମହକୁମାଠାରୁ ୨୧ କି.ମି ଉତ୍ତରକୁ ଏବଂ ରାଜ୍ୟ ରାଜଧାନୀ ଭୁବନେଶ୍ୱରଠାରୁ ୩୧୯ କି.ମି ଦୂରରେ ଅବସ୍ଥିତ । ଏହାର ନିକଟତମ ରେଳ ଷ୍ଟେସନ ହେଉଛି ରାୟଗଡ଼ା ଏବଂ ନିକଟତମ ବିମାନବନ୍ଦର ଭୁବନେଶ୍ୱର । ଏହି ଗ୍ରାମ କୋଲନରା ତହସିଲ ଅଧୀନରେ ରହିଛି ।
## ଜନସଂଖ୍ୟା
୨୦୧୧ ଜନଗଣନା ଅନୁଯାୟୀ ଏଠାକାର ମୋଟ ଲୋକସଂଖ୍ୟା ହେଉଛି ୧୭୮୩ । ତନ୍ମଧ୍ୟରୁ ପୁରୁଷ ସଂଖ୍ୟା ୯୨୦ ଏବଂ ମହିଳା ସଂଖ୍ୟା ୮୬୩ ।
## ଅର୍ଥନୀତି ଓ ପର୍ଯ୍ୟଟନ
ରାୟଗଡା ଜିଲ୍ଲାର ଅର୍ଥନୀତିର ବିକାଶରେ **ଈମ୍‌ଫାର** ବିଶେଷ ଅବଦାନ । ଏଠାରେ ଥିବା ଲକ୍ଷ୍ମୀନାରାୟଣ ମନ୍ଦିର ଏକ ଦର୍ଶନୀୟ ସ୍ଥାନ । ଏଠାରେ ଲକ୍ଷ୍ମୀନାରାୟଣ, ହନୁମାନ, ଜଗନ୍ନାଥ, ବଳଭଦ୍ର,ସୁଭଦ୍ରା ଏବଂ ଶିବଙ୍କର ଆରାଧନା କରାଯାଏ । ନିକଟରେ ଥିବା ପାଇକପଡ଼ାର ପାତାଳେଶ୍ୱର ଶିବ ମନ୍ଦିର ଏକ ଦର୍ଶନୀୟ ସ୍ଥାନ । 
ଏଠାକାର ଶିକ୍ଷାନୁଷ୍ଠାନଗୁଡ଼ିକ ହେଲା:
* "ଚିନ୍ମୟ ବିଦ୍ୟାଳୟ", ଥେରୁବାଲି । 
* ସରକାରୀ ଇମ୍ଫା କ୍ୟାମ୍ପସ୍‌ ହାଇସ୍କୁଲ, ଥେରୁବାଲି ।

## ଆଧାର
## ବାହାର ତଥ୍ୟ
* ରାୟଗଡ଼ା ଜିଲ୍ଲାର ସରକାରୀ ପୃଷ୍ଠା

ଶ୍ରେଣୀ:ରାୟଗଡ଼ା ଜିଲ୍ଲାର ଗାଆଁ ଓ ସହର
ରେଖା

**ଭାନୁରେଖା ଗଣେଶନ** ବା ରେଖା (ଜନ୍ମ: ୧୦ ଅକ୍ଟୋବବର, ୧୯୫୪) ହିନ୍ଦୀ କଥାଚିତ୍ର ଜଗତର ଜଣେ ଜଣାଶୁଣା  ଅଭିନେତ୍ରୀ । ପ୍ରତିଭାଶାଳୀ ରେଖାଙ୍କୁ ହିନ୍ଦୀ ଫିଲ୍ମ ଉଦ୍ୟୋଗର ସଫଳ  ଅଭିନେତ୍ରୀମାନଙ୍କ ମଧ୍ୟରେ ଗଣାଯାଏ ।
## ପ୍ରାଥମିକ ଜୀବନ
## ଚଳଚ୍ଚିତ୍ର ଜୀବନ
12 ବର୍ଷ ବୟସରେ ତାଙ୍କର ପ୍ରଥମ ଫିଲ୍ମ  'ରଂଗୁଲା ରତ୍ନମ'ରେ ସେ ପ୍ରଥମେ ଅଭିନୟ କରିଥିଲେ , ଏହି ଫିଲ୍ମଟି ପରେ  'ରଂଗୀଲା ରତନ' ନାମରେ ପୁନର୍ବାର ହିନ୍ଦୀ  ଭୀ ପଦର୍ଶିତ ହୋଇଥିଲା ।  ହିନ୍ଦୀ ଫିଲ୍ମରେ କାମ କରିବା ପୂର୍ବରୁ ସେ  ତେଲୁଗୂ ଏବଂ କନ୍ନଡ଼ ଫିଲ୍ମରେ ଗୋଟିଏ ଲେଖାଏଁ ଫିଲ୍ମରେ ଅଭିନୟ କରିସାରିଥିଲେ ।  ହିନ୍ଦୀ ଫିଲ୍ମ 'ଅନଜାନା ସଫର'ରେ ତାଙ୍କୁ ପ୍ରଥମେ ଅଭିନୟ କରିବାର ସୁଯୋଗ ମିଳିଥିଲା । କିନ୍ତୁ  ଏହି  ଫିଲ୍ମରେ ଅଭିନେତା ବିଶ୍ୱଜୀତଙ୍କ ସହିତ ତାଙ୍କର ଚୁଂବନ ଦୃଶ୍ଯ ବିବାଦ ଯୋଗୁଁ ଫିଲ୍ମକୁ ସେଂସରବୋର୍ଡଦ୍ୱାରା ସ୍ୱୀକୃତି ମିଳି ନ ଥିଲା । ପରେ ଏହି ଫିଲ୍ମ ଟିର ନାମ ପରିବର୍ତ୍ତନ କରି  'ଦୋ ଶିକାରୀ'  ନାମରେ ରିଲୀଜ କରାଯାଇଥିଲା ତେବେ ଫିଲ୍ମଟି ଅସଫଳ ହେଲା । ଏଥି ପାଇଁ  1970ରେ ରିଲିଜ ହୋଇଥିବା 'ସାବନ ଭାଦୋ'କୁ ତାଙ୍କର ପ୍ରଥମ  ହିନ୍ଦୀ ଫିଲ୍ମ ମାନା ଯାଏ । ପ୍ରଥମେ ପ୍ରଥମେ ତାଙ୍କୁ ତାଙ୍କର ସାବନା ଚେହେରା ଏବଂ ହିନ୍ଦୀ ଭାଷା ଉଚ୍ଚାରଣ ଆଦି ଅସୁବିଧାର ସମ୍ମୁଖିନ୍ନ ହେବାକୁ ପଡ଼ିଥିଲା ।  ହିନ୍ଦୀ ସିନେମାରେ ସେ ଉଭୟ କଳାତ୍ମକ ଏବଂ ବ୍ୟାବସାୟିକ ଚଳଚ୍ଚିତ୍ରରେ ଅଭିନୟ କରିଛନ୍ତି । ତାଙ୍କ  ଅଭିନୟରେ ନୁତନତା  ଏବଂ ବିବିଧତା ପାଇଁ ସେ ଖୁବଶିଘ୍ର  ହିନ୍ଦୀ ସିନେ ଜଗତର ସବୁଠାରୁ  ସଫଳ ଅଭିନେତ୍ରୀ ହୋଇପାରିଛନ୍ତି । ତାଙ୍କର କିଛି ସଫଳ ଫିଲ୍ମ ମଧ୍ୟରେ 'ଖୂବସୂରତ', 'ଖୂନ ଭରୀ ମାଂଗ' ଏବଂ 'ଉମରାବ ଜାନ' ଆଦି ଖୁବ ଲୋକପ୍ରିୟତା ଲାଭ କରିଥିଲା । 
ରେଖାଙ୍କୁ ବର୍ଷ 1981ରେ 'ଖୂବସୂରତ' ଏବଂ 1989ରେ 'ଖୂନ ଭରୀ ମାଂଗ' ପାଇଁ ସର୍ବଶ୍ରେଷ୍ଠ ଅଭିନେତ୍ରୀ  ଫିଲ୍ମ ଫେୟର ପୁରସ୍କାର ମିଳି ଥିଲା . 2003ରେ ତାଙ୍କୁ 'ଫିଲ୍ମ ଫେଯର ଲାଇଫଟାଇମ ଅଚିଭମେଣ୍ଟ ପୁରସ୍କାର' ଏବଂ 'ସୈମସଂଗ ଦିବା ପୁରସ୍କାର' ତଥା 2012ରେ  'ଆଉଟସ୍ଟୈଂଡିଂଗ ଅଚୀବମେଂଟ ଇନ ଇଂଡିଅନ ସିନେମା' ପୁରସ୍କାରରେ  ସମ୍ମାନିତ କରାଯାଇଥିଲା ।

## ବ୍ୟକ୍ତିଗତ ଜୀବନ
ରେଖା ଙ୍କର ବ୍ୟକ୍ତିଗତ ଜୀବନ ସଦାସର୍ବଦା ବିବାଦିତ ରହି ଆସିଛି । ଅଭିନେତା ବିନୋଦ ମେହରାଙ୍କ ସହିତ ତାଙ୍କର ବିବାହ ଏବଂ ବିଛେଦ ଆଦି  ଘଟଣାକୁ ସେ ସେ ସମୟର ସମ୍ବାଦପତ୍ର ଗୁଡିକରେ ଖୁବ ପ୍ରଚାର କରିଥିଲା ତେବେ ଏକ ସାକ୍ଷାତକାରରେ ରେଖାଙ୍କଦ୍ୱାରା ଏହାକୁ ଅସ୍ୱିକାର କରାଯାଇଥିଲା । ପରେ  ବେପାରୀ ମୁକେଶ ଅଗ୍ରବାଲଙ୍କ ସହିତ  ସେ ବିବାହ କରିଥିଲେ କିନ୍ତୁ ଖୁବଶିଘ୍ର ଛାଡପତ୍ର ମଧ୍ୟ ହେଇଗଲା । ଛାଡ଼ପତ୍ର ନେବାର  କିଛିଦିନ ପରେ ମୁକେଶ ଅଗ୍ରବାଲ ଆତ୍ମହତ୍ୟା କରିନେଇଥିଲେ । ସୁପରଷ୍ଟାର ଅମିତାଭ ବଚ୍ଚନଙ୍କ ସହିତ ତାଙ୍କ  ପ୍ରେମ ସମ୍ପର୍କକୁ ନେଇ ସେ ସମୟର ସମ୍ବାଦପତ୍ର ଗୁଡିକରେ  ଚର୍ଚାର ବିଷୟ ପାଲଟିଥିଲା । ରେଖା ଥରେ ଏକ ସାକ୍ଷାତକାରରେ କହିଥିଲେ ଏ ମୁମ୍ବାଇ ତାଙ୍କ ପାଇଁ ଏକ ଜଙ୍ଗଲ ଏବଂ ଏଠି ସମସ୍ତେ  ତାଙ୍କର ଲାଭ ଉଠେଇବା କି ଚେଷ୍ଟା କରନ୍ତି ! ରେଖାଙ୍କ ବ୍ୟକ୍ତିଗତ ଜୀବନ ଦୁଃଖଦ ଏବଂ ବିବାଦିତ ମଧ୍ୟ ।

## ଆଧାର
## ବାହାର ଲିଙ୍କ
* 

ଶ୍ରେଣୀ:୧୯୫୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ରାଜ୍ୟ ସଭା ସଭ୍ୟ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଚାଟିକଣା

**ଚାଟିକଣା** ଓଡ଼ିଶାର  ରାୟଗଡ଼ା ଜିଲ୍ଲାରେ ଅବସ୍ଥିତ ଏକ ପର୍ଯ୍ୟଟନସ୍ଥଳୀ ।
## ଭୂଗୋଳ
ଚାଟିକଣାର ଭୌଗୋଳିକ ଅବସ୍ଥାନ ହେଉଛି latd = 19.28, longd = 83.27 । ଏହାର ପଶ୍ଚିମ ଦିଗରେ ନିୟମଗିରି ପାହାଡ ରହିଛି । ଜିଲ଼୍ଲା ମୁଖ୍ୟାଳୟଠାରୁ ଏହା ୪୮ କିଲୋମିଟର ଦୂରରେ ରହିଛି । ୨୦୧୧ ଜନଗଣନା ଅନୁଯାୟୀ ଚାଟିକଣାର ଜନସଂଖ୍ୟା ୨୧୮୩ ।  ସେଥିରୁ ପୁରୁଷ ୧୦୬୭ ଓ ମହିଳା ୧୧୧୬ । ବିଷମକଟକର ରେଳ ଷ୍ଟେସନ ଚାଟିକଣା ଦେଇ ଯାଇଥିବାରୁ ଏଠାରେ ରେଳ ଯୋଗାଯୋଗ ରହିଛି ।

## ଇତିହାସ
## ପର୍ଯ୍ୟଟନ
ଚାଟିକଣା ନିକଟରେ ଏକ ଛୋଟ ଜଳପ୍ରପାତ ଏବଂ ଶିବ ମନ୍ଦିର ( ଶ୍ରୀ ପାତାଳେଶ୍ୱର) ରହିଛି । ଏହା ଓଡ଼ିଶା ସରକାରଙ୍କ ଏକ ଚିହ୍ନିତ ପର୍ଯ୍ୟଟନସ୍ଥଳୀ ଅଟେ । ଏତଦ୍ ବ୍ୟତୀତ ଏଠାରେ ଡଙ୍ଗରିଆ କନ୍ଧ ସମାଜର ଚଳଣୀ ଉପରେ ଏକ ମ୍ୟୁଜିୟମ ରହିଛି ।

## ଆଧାର
## ବାହାର ତଥ୍ୟ
* ରାୟଗଡ଼ା ଜିଲ୍ଲାର ସରକାରୀ ପୃଷ୍ଠା

ଶ୍ରେଣୀ:ରାୟଗଡ଼ା ଜିଲ୍ଲାର ଗାଆଁ ଓ ସହର
ମେକ୍ ଇନ୍ ଇଣ୍ଡିଆ

**ମେକ୍ ଇନ୍ ଇଣ୍ଡିଆ** ବା ଓଡ଼ିଆରେ  ** ଭାରତରେ ତିଆରି **  ହେଉଛି ଏକ ଆନ୍ତର୍ଜାତିକ ବିପଣନ ପ୍ରଚାର ସ୍ଲୋଗାନ ଯାହା , ଭାରତର ପ୍ରଧାନମନ୍ତ୍ରୀ, ନରେନ୍ଦ୍ର ମୋଦୀ ସାରା ବିଶ୍ୱର ବ୍ୟବସାୟୀମାନଙ୍କୁ ଭାରତରେ ପୁଞ୍ଜି ବିନିଯୋଗ ଏବଂ ନିର୍ମାଣ ନିମିତ୍ତ ଅକୃଷ୍ଟ କରିବା ପାଇଁ  ୨୦୧୪ ସେପ୍ଟେମ୍ବର ୨୫ ତାରିଖରେ ପ୍ରଣୟନ କରିଛନ୍ତି ।

## ବୈଶିଷ୍ଟ୍ୟ
ଏହା ପଛର ମୁଖ୍ୟ ବୈଶିଷ୍ଟ୍ୟ ହେଉଛି ବୃହତ୍ ଶିଳ୍ପ ଏବଂ ଉଦ୍ୟୋଗଗୁଡ଼ିକୁ ପ୍ରୋତ୍ସାହନ ଦେବା ଯାହା ଫଳରେ ଅଧିକରୁ ଅଧିକ ରୋଜଗାର ସୃଷ୍ଟି ହୋଇପାରିବ ।

## ମେକ୍ ଇନ୍ ଇଣ୍ଡିଆ ପ୍ରଣୟନର ମୁଖ୍ୟବିନ୍ଦୁ ଓ ଉଦ୍ଦେଶ୍ୟ
* ଏହା ଏକ ପ୍ରୟାସ ଯେଉଁଥିରେ ଭାରତରୁ ଉତ୍ପାଦନ, ରପ୍ତାନୀ ଓ  ରୋଜଗାରକୁ ଧ୍ୟାନ ଦିଆଯାଇଛି । 'ମେକ୍ ଇନ୍ ଇଣ୍ଡିଆ’ ପ୍ରଚାରରେ ଭାରତକୁ ଉତ୍ପାଦନର କେନ୍ଦ୍ର ଭାବେ ପରିଚିତ କରିବାକୁ ଲକ୍ଷ୍ୟ ରଖାଯାଇଛି । ଅନାବଶ୍ୟକ ଆଇନ ଏବଂ ନିୟମାବଳୀଗୁଡ଼ିକୁ ହଟାଇ ବ୍ୟବସାୟିକ ପ୍ରକ୍ରିୟାମାନ ସହଜ ଏବଂ ସୁବିଧା ଯୋଗ୍ୟ କରିବା, ସ୍ୱଚ୍ଛ ଶାସନ, ପ୍ରତିକ୍ରିୟାତ୍ମକ ଏବଂ ଉତ୍ତରଦାୟୀ ସରକାର ହେବାପାଇଁ ପ୍ରୟାସ କରାଯାଇଛି । 

* ଏହି ସରକାର ସମୟାବଦ୍ଧ ପ୍ରକଳ୍ପଗୁଡ଼ିକୁ ଏକକ ଅନ୍‌ଲାଇନ୍ ପୋର୍ଟାଲ୍ ଦେଇ ମଂଜୁରୀ କାର୍ଯ୍ୟକୁ ଗୁରୁତ୍ୱ ଦିଅନ୍ତି ଯାହା ପରେ ଆଠଜଣିଆ ଟିମ୍‌ଦ୍ୱାରା ସହାୟତା ମିଳିବ, ଯେଉଁମାନେ କି ନିବେଶକାରୀଙ୍କୁ ୪୮ ଘଣ୍ଟା ମଧ୍ୟରେ ଉତ୍ତର ଏବଂ ମୁଖ୍ୟ ପ୍ରସଂଗଗୁଡ଼ିକ ଯଥା ଶ୍ରମ ନିୟମ, କାର୍ମିକ ଉତ୍କର୍ଷତା ଏବଂ ନିର୍ମାଣ ଢାଂଚାର ପରାମର୍ଶ ପାଇଁ ପ୍ରସ୍ତୁତ ରହିବେ । 

* ଏହି ପ୍ରଚାର ସାଧାରଣତଃ ବେରୋଜଗାରୀଙ୍କଠାରେ ଆଶା ସଂଚାର କରେ । ଯେହେତୁ ସେମାନଙ୍କ ପାଇଁ  ଉତ୍ପାଦନକାରୀ ସଂସ୍ଥାମାନ ବିପୁଳ ଶ୍ରମ ନିଯୁକ୍ତି ସୃଷ୍ଟି କରିବେ, କିଛି ସମ୍ମାନନୀୟ କାର୍ଯ୍ୟ ଯଦିଓ ଏହା ବିଶେଷ ଭାବେ ବଡ଼ ନୁହେଁ, ଭବିଷ୍ୟତରେ କାମଧନ୍ଦା ମିଳିବା ସମ୍ଭାବନା ସେମାନଙ୍କୁ ଉତ୍ସାହିତ କରେ । 
## ଅନ୍ତର୍ଭୁକ୍ତ କ୍ଷେତ୍ର
ଏହି ପ୍ରଚାରରେ ନିମ୍ନଲିଖିତ କ୍ଷେତ୍ରଗୁଡ଼ିକ ଭାରତ ସରକାରଙ୍କଦ୍ୱାରା ଅନ୍ତର୍ଭୁକ୍ତ ହୋଇଛି - 
* ଅଟୋମୋବାଇଲ୍
* ଯାନବାହନ ଯନ୍ତ୍ରାଂଶ 
* ବିମାନସେବା 
* ବାୟୋଟେକ୍ନୋଲୋଜି
* ରସାୟନ 
* ନିର୍ମାଣ 
* ପ୍ରତିରକ୍ଷା ଉତ୍ପାଦନ 
* ବୈଦ୍ୟୁତିକ ଯନ୍ତ୍ରାଂଶ 
* ବୈଦ୍ୟୁତିକ ସିଷ୍ଟମ୍ 
* ଖାଦ୍ୟ ପ୍ରକ୍ରିୟାକରଣ 
* ଆଇଟି ଏବଂ ବିପିଏମ୍
* ଚମଡା
* ଗଣମାଧ୍ୟମ ଏବଂ ମନୋରଂଜନ
* ଖଣି 
* ତୈଳ ଏବଂ ଗ୍ୟାସ୍
* ଫାର୍ମାସୁଟିକାଲ୍
* ବନ୍ଦର
* ରେଳବାଇ
* ପୁନଃନବୀକରଣ ଯୋଗ୍ୟ ଶକ୍ତି
* ରାସ୍ତାଘାଟ ଏବଂ ରାଜପଥ 
* ମହାକାଶ 
* ବୟନ ଏବଂ ବସ୍ତ୍ର
* ତାପଜ ଶକ୍ତି 
* ପର୍ଯ୍ୟଟନ ଏବଂ ଆତିଥ୍ୟ
* ଜନକଲ୍ୟାଣ
ଭାରତ ପାଇଁ ଉତ୍ପାଦନ କ୍ଷେତ୍ରରେ ଅଭିବୃଦ୍ଧିର ମୁଖ୍ୟ ବିଷୟ ହେଉଛି ଏହି କ୍ଷେତ୍ରମାନଙ୍କରେ ବିନିଯୋଗ ଏବଂ ବିକାଶ 

## ଆଧାର
## ବାହାର ଲିଙ୍କ
ଶ୍ରେଣୀ:ଭାରତ ସରକାର
ଶ୍ରେଣୀ:ସ୍ଲୋଗାନ
ଶ୍ରେଣୀ:ବ୍ୟବସାୟ
ଶ୍ରେଣୀ:ନରେନ୍ଦ୍ର ମୋଦୀ
କୁଜେନ୍ଦ୍ରି

**କୁଜେନ୍ଦ୍ରି** ଓଡ଼ିଶାର ରାୟଗଡ଼ା ଜିଲ୍ଲାରେ ଅବସ୍ଥିତ ଏକ ଗ୍ରାମ । ଭୂଦାନ ଆନ୍ଦୋଳନ ଈତିହାସରେ କୁଜେନ୍ଦ୍ରିର ଏକ ବିଶେଷ ସ୍ଥାନ ରହିଛି । ଆଚାର୍ଯ୍ୟ ବିନୋବା ଭାବେ ଏକ ପଦଯାତ୍ରାରେ ଏଠାରେ ୮ ମାର୍ଚ୍ଚ ୧୯୫୨ରେ ପହଞ୍ଚି ସେ ଅଞ୍ଚଳରେ ଭୂଦାନ ଆନ୍ଦୋଳନକୁ ସଫଳ କରିଥିଲେ ।
## ଭୂଗୋଳ
କୁଜେନ୍ଦ୍ରିର ଭୌଗୋଳିକ ଅବସ୍ଥିତି ହେଉଛି ଦ୍ରା: ୧୯° ୦୭′ ୪୭″ ଏବଂ ଅ:୮୩° ୪୬′ ୧୧″ । ଏହି ଗ୍ରାମ ଜିଲ୍ଲା ସଦର ମହକୁମା ରାୟଗଡ଼ାଠାରୁ ୪୩ କି.ମି ପୂର୍ବଦିଗକୁ ଅବସ୍ଥିତ । ୨୦୧୧ ଜନଗଣନା ଅନୁସାରେ ଏହାର ମୋଟ ଲୋକସଂଖ୍ୟା ୩୧୦୮ । ତନ୍ମଧ୍ୟରୁ ୧୫୯୪ ପୁରୁଷ ଏବଂ ୧୫୧୪ ମହିଳା ।
## ଇତିହାସ
ଏହା ଏକ ଆଦିବାସୀ ବହୁଳ ଗ୍ରାମ । ଏଠାରେ ୧୯୪୯ ମସିହାରୁ  ଆଦିବାସୀ ମଙ୍ଗଳ ବିଭାଗର ଏକ ସରକାରୀ ହାଇସ୍କୁଲ ପ୍ରତିଷ୍ଠିତ । ପ୍ରଖ୍ୟାତ ଗାନ୍ଧିବାଦୀ ନେତା ଶ୍ରୀ ବିଶ୍ୱନାଥ ପଟ୍ଟନାୟକ ୧୯୪୦ ମସିହାରୁ ଆସି ଏଠାରେ ଆଦିବାସିମାନଙ୍କର ଉନ୍ନତି ନିମନ୍ତେ କାର୍ଯ୍ୟ କରିଥିଲେ । 
## ପର୍ଯ୍ୟଟନ
ଏହି ଗ୍ରାମଟି ସବୁଜ ବନାନୀ ତଥା ପ୍ରାକୃତିକ ପରିବେଶ ମଧ୍ୟରେ ଘେରି ରହିଛି । ଅତଏବ ଗ୍ରାମ ଆଖପାଖରେ ପିକ୍‌ନିକ୍‌ କରିବାଭଳି ଜାଗାର ଅଭାବ ନାହିଁ । ଆଦିବାସୀ ସ୍ୱାଧୀନତା ସଂଗ୍ରାମୀ ନେତ୍ରୀ ସନ୍ଧି ଶବରଙ୍କ ଜନ୍ମସ୍ଥାନ ଭାବରେ ଏହାର ଖ୍ୟାତି ରହିଛି ।

## ଆଧାର
## ବାହାର ତଥ୍ୟ
* ରାୟଗଡ଼ା ଜିଲ୍ଲାର ସରକାରୀ ପୃଷ୍ଠା

ଶ୍ରେଣୀ:ରାୟଗଡ଼ା ଜିଲ୍ଲାର ଗାଆଁ ଓ ସହର
ଝଡ଼

associated with a heavy or severe thunderstorm over Enschede, Netherlands.]]

**ଝଡ଼** ବାୟୁମଣ୍ଡଳର ଏକ ବିକ୍ଷୁବ୍ଧ ଅବସ୍ଥା ଯେଉଁଥିରେ ଏହାର ପୃଷ୍ଠତଳରେ ଆଲୋଡ଼ନ ହୁଏ । ଏଥିରେ ଜଳବାୟୁ ଅବସ୍ଥାର ପରିବର୍ତ୍ତନ ଘଟି ତୀବ୍ର ବେଗରେ ପବନ ସଞ୍ଚାଳନ ହୁଏ, ବର୍ଷା, କୁଆପଥର, ବିଜୁଳି, ତୋଫାନ, ତୁଷାରପାତ ଇତ୍ୟାଦି ହୋଇପାରେ । 

ଏହାକୁ ଆଟଲାଣ୍ଟିକ ଓ ନର୍ଥ-ଇଷ୍ଟ୍ ପାସିଫିକରେ ହରିକେନ୍ ନାମ, ନର୍ଥ- ୱେଷ୍ଟ ପାସିଫିକରେ ଟାଇଫୁନ୍ ନାମ, ସାଉଥ୍ ପାସିଫିକ୍ ଓ ଭାରତ ମହାସାଗରରେ ସାଇକ୍ଲୋନ ନାମରେ ଡକାଯାଏ । 
ଏହାଦ୍ୱାରା ଲୋକମାନଙ୍କର ଧନ ଜୀବନ ଉପରେ ବହୁତ ବିଯୁକ୍ତାତ୍ମକ ପ୍ରଭାବ ପଡ଼େ । 
 storms are often accompanied by violent winds, and pass rapidly.]]

## ପ୍ରସ୍ତୁତି 
ମଝିରେ ଲଘୁଚାପ ଓ ଚତୁର୍ଦ୍ଦିଗରେ ଗୁରୁଚାପ ରହିଲେ ଝଡ଼ ତିଆରି ହୁଏ । ଏହିପରି ପରଷ୍ପର ବିରୋଧୀ ଚାପ ପବନ ସୃଷ୍ଟି କରେ ଓ ଫଳରେ  ଝଡ଼ ମେଘ ସୃଷ୍ଟି ହୁଏ । ଉତ୍ତପ୍ତ ଭୂମିରୁ ଉତ୍ତପ୍ତ ବାୟୁ ଉପରକୁ ଉଠିଲେ ଘୁର୍ଣ୍ଣିବାତ୍ୟା ତିଆରି ହୁଏ ।
## ପ୍ରକାର 
## ଆଧାର 
ଶ୍ରେଣୀ:ବାତ୍ୟା